بورهان شێخ رەئوف : کابینەکەى عەبادى . – WTARIKURD\nبورهان شێخ رەئوف : کابینەکەى عەبادى .\nدواى ئەو دڵەڕاوکێ و دوودڵى و گێژاوانەى کە وڵاتى دووزێى نەمر دۆڵى ڕافدەین عێراقى گرتەوە لە پاش هەڵبژاردنە گشتیەکانى 30/4/2014 ، لەسەعاتەکانى کۆتایى ماوە دەستووریەکەیدا کابینەى وەزاریى عێراق بە سەرۆکایەتى دکتۆر حەیدە ر عەبادى ڕاگەیەنرا ، دواى ئەوەى مالیکى هەڕەشەى زۆرکرد و ئاماژەى دا کە بۆ خولى سێ یەمیش خۆى کاندید دەکاتەوەو هێزە چەکدارەکانى بەچڕى لە شەقامەکانى بەغدادى پایتەختدا بڵاوە پێکرد ، بەڵام لە ژێر فشارى مەرجعیەتى شیعە سەید سیستانى و ئامادە نەبوونى هیچ لایەنێک لە پێکهاتەکانى عێراق بۆ پێکهێنانى کابینەى وەزارى لە گەڵ مالیکیدا دروست بوونى جۆرێک لە کۆ دەنگى لەسەر کەنار خستنى مالیکى بە ئەمریکاو ووڵاتانى دراوسێشەوە .\nبەڵێ مانگێک چاوەڕوانى ماوەى دەستوورى بۆ پێکهێنانى کابینە نوێ بە سەرۆکایەتى عەبادى کۆتایى هات کەپێویست بوو تەرخان بکرایە بۆ داڕشتنى بەرنامەیەکى نیشتمانى کە هەموو پێکهاتەکانى عێراق لەسەرى هاوڕابن و کۆتایى بهێنن بەو هەموو دۆسیە هەڵسپێراوانەى ساڵانى حوکمى تاکڕەوەى مالیکى کە بە ساڵانى مەرگ ناوزەد کراوە لە زۆریک لە ناوەندەکانى میدیاو خەڵکیشەوە ، چونکە مالیکى لە گەڵ هەموو لایەنەکانى ناوخۆو دەرەوەش گەیشتبووە بنبەست بە کوردو سونە و هەتا بەشێک لە شیعەشەوە بە جۆریکى زۆر بێمنەتانە ڕەفتارى دەکرد ،با زۆر لە باسەکەمان دوورنەکەوینەوە بێینەوە سەر کابینەکەى دکتۆر حەیدەر عەبادى ، کە هەرچەندە لەبەرنامەى حکومەتەکەیدا ئاماژە بە زۆر لە ئێش و ئازارەکانى پێکهاتەکانى عێراق کراوە بەڵێنى باشى تێدایە لەزۆر لە بوارەکاندا ئەگەر بخرێتە بوارى پراکتیکەوە چ لە چارەسەرکردنى کێشەکانى نێوان هەرێمى کوردستان و ناوەندو سوونەکان و زۆر شتى تریش کە هیوادارم ئاسۆیەکى ڕووناکى لێوە دەرکەوێت بۆ کۆتایى هێنان بە ئازارو نەهامەتیەکانى زیاتر لە 30 ملیۆن عێراقى بە هەموو پێکهاتەکانیەوە ،\nبەڵام ئەوەى بۆ هەر چاودێرێک جێگەى نیگەرانییە و تەنانەت بۆ هاوڵاتیەکى ئاساییش ئەوەیە کەناکۆکى و ململانێکانى لایەنەکان لەسەر بەرنامەو پاکێجەکانى کارى کابینە و ڕیفۆرم وڕاستکردنەوەى پرۆسەى سیاسى شێوێنراو نەبوو بە قەد ئەوەى لەسەر پشک پشکێنەو بەدەستهێنانى ئیمتیازو دەستکەوتى تەسکى حزبایەتى بو بۆ لایەنەکان لە کابینەى نوێ دا ، بەواتەیەکى دى ئامانجى ململانێ و ناکۆکیەکان و پەراوێزخستنى یەکتر لە ژێر باروودۆخێکى زۆر قورس و تاقەت پڕوکێن و خوێناوى کەڵەکەبوونى قەیرانگەلێک کە مێژووى سیاسى و کۆمەڵایەتى عێراق لە مێژەوە بە خۆیەوە نەدیووە ، بۆیە بەداخەوە زۆر لە هاووڵاتیانى ئەم ووڵاتە ڕەشبینن چونکە گیانى دووبەرەکى و ناکۆکى و تۆڵە ئەستاندنەوە زاڵەبەسەر گیانى لێبووردەیى و لێتێگەشتن و یەکدى قبوڵکردن .\nلە کۆتاییدا پێدەچێت دوا مۆڵەت بۆ مانەوەى عێراق وەکو قەوارەیەکى یەکگرتوو سێ مانگى یەکەمى کابینەکە ى عەبادى بێت وەکو میدیاکان باسى لێوە دەکەن بزانین و ببینین عەبادى تا چ ئاستێک دەتوانێت ساڕێژى برینەکان بکات و ئاوێک بە ئاگرى شەڕى تائیفى و پەراوێزخستنى ئەوانى تردا بکات .\nبورهان شێخ ڕەئوف\nLatest posts by بورهان شێخ ڕەئوف (see all)\nبورهان ڕەئوف: دوای پڕكردنه‌وه‌ی شوێنی سه‌درییه‌كان. - 2022-06-27\nبورهان ڕەئوف: سه‌باره‌ت به بنبه‌ستی سیاسی. - 2022-06-21\nبورهان ڕەئوف: كشانه‌وه‌ی سه‌درییه‌كان له ئه‌نجومه‌نی نوێنه‌رانی عیراق. - 2022-06-15\nپارتی : هەلە بووین بەرامبەر گۆڕان ، لەئێستادا ھاوپەیمانێکی ڕاستەقینەیەی ئێمەیە .\nعماد علي : شاهدت الغريب في بلد العجائب .


ئەگەری تووشبوونی "ترەمپ" بە ڤایرۆسی کۆرۆنا\n10/3/2020 01:52 PM\nڤایرۆسی کۆرۆنا لەئەمریکاش بڵاوبۆتەوە و رادەیەکی بەرچاو لەهاووڵاتیانی گیرۆدە کردووە. لەم دواییانەدا چەندین نوێنەری حزبی کۆماریخواز کەرەنتینە کراون و باس لەتووشبوونی "ترەمپ"ـیش لەتۆڕەکۆمەڵایەتییەکاندا هاتۆتە ئاراوە.\nسەرۆکی ئەمریکا پاش گەشتێکی ئاسمانی و تەوقەکردن لەگەڵ نوێنەرێکی کۆنگرێس کە گومانی تووشبوون بە کرۆنای لەسەرە، پشکنینی بۆ نەکرا. "ستیفانی گریشام"ـی وتەبێژی کۆشکی سپی رایگەیاندووە: "پشکنینی پزیشکی پێویست نییە، چونکە ترەمپ نیشانەکانی تووشبوون بە کۆرۆنای نییە و تووشبوونی نوێنەرانی پەرلەمانیش پشتڕاست نەکراوەتەوە."\nگریشام سەبارەت بە ئەگەری تووشبوونی ترەمپ بە ڤایرۆسی کۆرۆنا گوتوویەتی: "سەرۆک‌کۆمار تاقیکاری تایبەت بە کۆرۆنای ئەنجام نەداوە، چونکە پەیوەندییەکی نزیک و درێژماوەی لەگەڵ کەسێکی تووشبوو نەبووە و هەروەها هیچ نیشانەیەکی ئەم نەخۆشییەی نییە. تەندروستی سەرۆک زۆر جێگیرە و پزیشکەشی بەبەردەوامی چاودێری ئەکات. بەپێی رێنماییەکانی CDC، پسپۆڕان ئەبێ پشکنین بۆ کەسێک بکەن کە نیشانەکانی ئەو نەخۆشییەی هەیە."\nرۆژی جومعەی "دۆناڵد ترەمپ" لەگەڵ "داگ کالینز"ـی نوێنەری ویلایەتی "جۆرجیا" تەوقەی کردووە و رۆژی دووشەممە گەشتێکی هاوبەشی لەگەڵ "مەت گەتز"ـی نوێنەی "فلۆریدا" بووە. ئەم دوو نوێنەرە رۆژی رابردوو زانیویانە کە لەکۆنفرانسێکی سیاسی لەگەڵ کەسێکی تووشبوو پەیوەندییان بووە و هەر بۆیە خۆیان کەرەنتینە کردووە.\nجگە لەم دوو نوێرە، "مارک میدۆز"ـی سەرۆکی نوێی نووسینگەی کۆشکی سپی لەدوێنێوە خۆی کەرەنتینە کردووە. هۆکاری ئەم بابەتە، پەیوەندی ئەو لەگەڵ کەسێکی تووشبوو بە کۆرۆنا لە "نیۆجێرسی" بووە. تا ئێستا تووشبوونی ئەو کەسانەی وا لەم ماوەیەدا لەگەڵ ترەمپ لەپەیوەندیدا بوون پسڕاست نەکراوەتەوە، بەم حاڵەوە ئەگەری تووشبوونی سەرۆکی ئەمریکا بە ڤایرۆسی کۆرۆنا لەئارادایە.


ئەسعەد مەتران - ویکیپیدیا، ئینسایکڵۆپیدیای ئازاد\nئەسعەد بن ئیلیاس بن جرجس، موەففەقەددین ئیبن مەتران، پزیشکێکی زانا بە ڕێزمان و وێژە، لە دیمەشق لە دایک بووە و لەوێش گەورە بووە، باوکیشی پزیشک بوو، بە پزیشکیەکی خزمەتی سەڵاحەددینی ئەییوبی کردووە، ھەر لەو ڕۆژانەش موسڵمان بووە، لە بەرھەمەکانی (المقالة الناصرية في حفظ الامور الصحية) و کتێبی (بستان الاطباء وروضة الألباء) کە نەیتوانی تەواوی بکات، ھەروەھا (المقالة النجمية قي التدابير الصحية).\n^ کتێبی (موسوعة علماء العرب والمسلمين وأعلامهم).[بەستەری مردوو]\nوەرگیراو لە «https://ckb.wikipedia.org/w/index.php?title=ئەسعەد_مەتران&oldid=686671»\nئەم پەڕەیە دواجار لە ٢٣:٢٤ی ٥ی ئایاری ٢٠٢٠ نوێ کراوەتەوە.


عیماد عەلی : ئایا حزبی راستەقینە لەکوردستانی باشووردا هەیە ؟ – WTARIKURD\nعیماد عەلی : ئایا حزبی راستەقینە لەکوردستانی باشووردا هەیە ؟\nهەر کەسێک مەعریفەی زیاد بوو ئازاری زیاتر دەبێت . بە لایەکی ترەوە ، هۆشیاری هاوتەریبی بیرکردنەوە و هەڵسەنگاندنی راستەقینەی ژیانی مرۆڤە . واتە بە زانیاری زیاتر ئاڵۆزیی لە بیرکردنەوە فراوانتر و قوڵتر دەبێت و ، پێشرەوی و هەڵکشانی توانای عەقڵیی نوخبە بۆ راکێشانی خەڵک لە پێناو بەدیهێنانی ئامانج گەلێک لە رێگەی روونتر و راسترەوە باڵاتر دەبێت . بۆیە ئەگەر لە زەمانێکدا کۆمەڵێک خەڵک لە روبەرێکی جوگرافی و لە نێو پێکهاتەیەکدا کە بەرژەوەندی ژیانیی هاوبەشی دوور لە ئامانجی دورمەودا کۆی کردبنەوە ، ئەوا لە قۆناغەکانی دواتری پێشکەوتنی ژیانی مرۆڤدا ، گەیشتینە ئەو رادەیەی کە حزب دوور لە هەر ئینتمایەکی جوگرافی و خێڵەکی و عەشیرەتی و خزمایەتی و ناسیاوی ، کۆکەرەوەی خەڵکانێک بێت کە عەقڵیەتیان بۆ قۆناغێکی پێشکەوتوتر پەریبێتەوە و ، پەنایان بۆ بیر و فەلسفە و ئایدیۆلۆجیا بردبێت ، ئەوا ئێمەی گەلی کوردستانی ئەگەر لە رۆژگارێکی کورت مەودادا رێکخستنێکی پێشکەوتنخوازمان هەبوبێت ، لەم کاتەدا ئێمەی خەڵکی کوردستانی باشور بێ بەشین لەو جۆرە حزبە پێشکەوتنخوازانە .\nلەو روانگەوە دەتوانم بڵێم : ئەگەر حزب رێکخراوێکی مەدەنی هەڵگری بیرو فکرو فەلسەفەیەکی ئاراستەکراوی یەک نەسەق و هەڵگری پەیامی پیشکەوتنخوازی بێت ، نەک کۆکردنەوەی کۆمەڵێک خەڵکی نێو گردبونەوەی هەمەجۆری کۆمەڵایەتی لە چەشنی خێڵ و عەشیرەت و ، کۆمەڵێک ئەڵقەی هەمەرەنگی رۆشنبیری و سیاسی ، بە سەرکردایەتی خەڵکانێک کە دەتوانن ئەو جەماوەرە یان لە قەوارەیەکی سیاسی دیاریکراو دا وەک ژمارەیەک مونتەمی کۆ بکەنەوە و رابەرایەتیان بکەن ، یان وەزعی کۆمەڵایەتی و سیاسی و ئابوری کوردستان ئیستغلال بکەن بۆ کۆکردنەوەی ئەوانەی بە ئەندام و لایەنگر و کادرانی خۆیان لە قەڵەم بدەن ، ئەگینا حزب وەک رێکخراوێکی مەدەنی سیاسی خاوەن بنەمایەکی فکری فەلسەفی و خاوەن رێبازێک بن و بە ریرەوێکی دیاریکراوی ئایدیۆلۆجیدا تێپەرن کە خەڵک بە باوەربون بەو بنەمایانە بچنە ریزیانەوە ، لەم کاتەدا هیچ جۆرە حزبێکی لەم جۆرە لە کوردستاندا بونی نیە .\nنەک هەر کلتوری کوردستان نەگەیشتۆتە ئاستێک کە دوور لە گردبونەوە کۆمەڵایەتیەکان ، حزبێک دروست بێت وەک رێکخراوێکی مەدەنی پێشکەوتنخواز بن و پێشەنگی قافڵەی ژیانی خەڵکی کوردستان بن و ، هاوکار لەگەڵ رێکخراوە مەدەنیە جۆراوجۆرەکانی تری کوردستان ئەرکەکانیان جێبەجێ بکەن ، بەڵکو نەبونی پرەنسیپی زانستیانە و پێشکوتنخوازانە ، هەمیشە خۆی بەسەر حزبەکاندا سەپاندوە . بەڵام ئەوەی دەبینرێت لە بەناو حزبەکاندا لەبەر کۆمەڵێک هۆکاری خودی و بابەتی ، لەسەر ئەرزی واقیع خۆیان لەگەڵ واقعی کۆمەڵایەتیدا گونجاندوە ، ئەمانیش جگە لە کۆکردنەوەی عەشیرەت و خێڵ و بنەماڵە و کۆمەڵێک هاورێ و هاوتەمەن و برادەر هیچ سیفەتێکی حزبیان تێدا نابینرێت .\nبۆیە ، ئەگەر بە پێناسە راستەقینەکەی حزب هەڵسەنگاندی بارودۆخی حزبەکانی کوردستان بکەین ، دەبێت بڵێین : کوردستان خاڵیە لە حزبی راستەقینە و پێویستمان بە جۆرە حزبێک هەیە لە سەر بنەمای راستەقینەی حزب وەک رێکخراوێکی مەدەنی پێشکەوتنخواز بنیات نرابێت . ئەمەش کاتێکی زۆر و هەوڵ و تەقەلا و ئیرادە و هیمەتی نەوەی نوێ و دوور لە حەرەسە کۆنەکانی ، دەیەوێت ، کە دوور بن لە نەخۆشیەکانی نەوەی کۆن و نەهێڵن تێکەڵیان بن . بە وردەکاری و هیلاکبون و هاوکاری و عەقڵی مۆدێرن لە دوارۆژێکی کورتدا دەتوانن جێگەیان پێ لەق بکەن و زاڵبن و کوردستان بگەیەننە قۆناغێکی نوێ .\nچێنەر محەمەد : داعش لە هەناویی مۆدێرنەوە .\nبەختیار شارەزوری : ڕوسیا و بەكارهێنانی كارتی سوریا .


ئەنجومەنی دیوانی به‌ڕێوه‌به‌رایه‌تی گشتی سێ یەم کۆبونەوەی خۆی به‌ڕێوه‌برد.\nئەمڕۆ یەکشه‌ممه، 15ـی ئـایـارـی2022، به سه‌رپه‌رشتی به‌ڕێز م.ئیسماعیل ڕەشید، به‌ڕێوه‌به‌ری گشتی چاودێری‌و گه‌شه‌پێدانی كۆمه‌ڵایه‌تی له پارێزگای سلێمانی، ئامادەبوونی سەرجەم بەرپرسانی بەش و هۆبەکانی دیوانی بەڕێوەبەرایەتی گشتی، ئه‌نجومه‌نی دیوانی به‌ڕێوه‌به‌رایه‌تی گشتی سێ یەم كۆبوونه‌وه‌ی ئاسایی خۆی به‌ڕێوه‌برد.\nته‌وه‌ری سه‌ره‌كی كۆبوونه‌وه‌كه بریتبوو له: ١ـ وتەی بەڕێوەبەری گشتی لەبارەی گرنگترین کارو چالاکییەکانی ۳ مانگێکی ڕابردوو و هه‌ڵسه‌نگاندن بۆیان. ٢ـ دەرخستەی بەش و هۆبەکانی دیوانی بەڕێوەبەرایەتی گشتی و داواکاریەکانیان. ٣ـ خستەنەڕووی ئاستی جێ بەجێکردنی کارو بەرنامەو پلانی بەرپرسیارو بەش و هۆبەکان٤- بەرهەمی سەردان و چاوپێکەوتنەکانی بەڕێز بەڕێوەبەری گشتی ٥- ڕێکخستنەوی دەوامی فەرمانبەران و کارمەندان.\nله سه‌ره‌تای كۆبوونه‌وه‌كه‌دا به‌ڕێز به‌ڕێوه‌به‌ری گشتی سوپاسی ئاماده‌بووان و سه‌رجه‌م كارمه‌ندان و به‌رس و كارمه‌ندانی سنوری كاری به‌ڕێوه‌به‌رایه‌تی گشتی كرد كه له‌ماوه‌ی سێ مانگی ڕابردووی ده‌ستبه‌كاربوونی به‌ڕێزیاندا، زۆر دڵسۆزانه كاره‌كانیان ڕاده‌په‌ڕێنن و پشتیوان‌و هاوكارێكی گه‌وره‌و گرنگی كاره‌كان بوون، به‌تایبه‌ت زۆر به‌باشی به‌ده‌م پلان و به‌دواداچوونه‌كان و پڕۆژه نوێیه‌كان هاتون، هه‌ر له‌و كۆبوونه‌وه‌یه‌دا به‌ڕێز م. ئیسماعیل ڕەشید، جه‌ختی كرده‌وه له‌سه‌ر پابه‌ندی خۆی و سه‌رجه‌م به‌رپرس و دامه‌زراوه‌كان به جێ به‌جێكردنی یاساو ڕێنماییه‌كان و كاركردن به شێوه‌ی دامه‌زراوانه‌و شه‌فافانه‌و به پێی پره‌نسیپه كارگێڕییه‌كان بۆ خزمه‌تی سودمه‌ندان له هاووڵاتیانی خاوه‌ن پێداویستی تایبه‌ت و منداڵان و ژنان و به‌ساڵاچووان و خێزان و كۆمه‌ڵگه.\nیه‌كێك له ته‌وه‌ره گرنگه‌كان بریتبوو له گفتوگۆی ئاماده‌بووان له‌سه‌ر بەرهەمی سەردان و چاوپێکەوتنەکانی بەڕێز بەڕێوەبەری گشتی کە بە تایبەت خۆش بەختانە هەریەک لە بەڕێزان وەزیری کارو پارێزگاری سلێمانی بڕیاری جێبەجێ کردنی هەندێک لە داواکاریەکانیان داوە.\nوه‌ك یه‌كێك له ده‌رئه‌نجامه‌كانی كۆبوونه‌وه، دروست کردنی لیژنەیەک بوو بۆ پێداویستیەکان و چاک کردنی بینای بەڕێوەبەرایەتی گشتی وداواکاریەکان..\nپاش گفتوگۆیه‌كی هێمنانه‌و پشوو درێژانه‌ی سه‌رجه‌م ته‌وه‌ره‌كان، كۆبوونه‌وه‌كه به چەند ئەنجام وڕاسپاردەیەک له‌باره‌ی كاره‌كانی ڕۆژانه‌و پلانی به‌ڕێوه‌به‌رایه‌تی گشتی كۆتایی به كاره‌كانی خۆی هێنا.


گەنجێک لە یانەیەکی شەوانەی کالیفۆرنیا 12 کەسی کوشت - اخبار العراق\nاخبار العراق » كوردى » گەنجێک لە یانەیەکی شەوانەی کالیفۆرنیا 12 کەسی کوشت\nگەنجێک لە یانەیەکی شەوانەی کالیفۆرنیا 12 کەسی کوشت\nلە یانەیەکی شەوانەی کالیفۆرنیا بەهۆی رووداوێکی تەقەکردنەوە 12 کەس کوژران و 22 کەسی دیکەش برینداربوون، کە یەکێک لە کوژراوەکان جێگری بەرپرسی پۆلیسی شارەکەیە.\nرووداوەکە لە شاری ساوسەند ئۆکس لە باشووری ویلایەتی کالیفۆرنیا روویدا، کاتێک کە گەنجێک خۆی کرد بە ناو یانەیەکی شەوانەدا و تەقەی لە خەڵکی ناو یانەکە کرد.\nبەپێی دوایین زانیاری پۆلیس، تەقەکەرەکە بەناوی “ئیان داڤید لۆنگ” تەمەنی 28 ساڵ و پێشتر سەرباز بووە، پێدەچێ خۆی کوشتبێت نەک بە گوللەی پۆلیس کوژرابێت. ئەو سەربازە پێشتر لە ئەفغانستان شەڕی کردووە، گوماندەکرێ نەخۆشی دەروونی هەبووبێت.\nبڕیاربوو لەو یانەیەی کە تەقەکردنەکە روویدا ئاهەنگێک بەڕێوەبچێت و لە کاتی رووداوەکەشدا نزیکەی 200 کەس ئامادەبوون.\nساڵانە سەدان رووداوی تەقەکردن لە ئەمریکا روودەدەن و هەزاران کەسیش بەو هۆیەوە دەکوژرێن. ئەوەش نیگەرانیی زۆری لای هاووڵاتییانی ئەمریکا دروستکردووە، بەشێکی بەرچاویشیان داوای سنووردارکردنی مافی هەڵگرتنی چەک دەکەن.


عوسمان کاروانی 15/01/2020 - 17:34 وتار\nعێراق وڵاتێكه له‌سێ پێكهاته‌ی سه‌ره‌كی پێكهاتووه "عه‌ره‌بی شیعه و عه‌ره‌بی سوننه‌و كورد" ئه‌م سێ پێكهاته‌یه له‌عێراقدا به‌زۆر لكێنراون به‌یه‌كه‌وه نه‌ك به‌ره‌زامه‌ندی خۆیان ئه‌مه‌ش وای كردووه تاوه‌كو ئێستا ململانێكانی نێوانیان به‌رده‌وام بێت به‌شێك له‌م هۆكاره بۆته هۆی ئه‌وه‌ی كه گه‌لانی عێراق باجی ململانێكان بده‌ن و كه‌متر هه‌ست به‌ئارامی و خۆشگوزه‌رانی بكه‌ن .\nله‌ساڵی (2003)ه‌وه كه‌ڕژێمی به‌عس هه‌ره‌سی هێنا هاونیشتمانیانی عێراق خه‌ونی به‌دینه‌هاتوویان زۆربوو به‌نیازی ژیانێكی شه‌ره‌ف مه‌ندانه‌تربوون به‌هیوا بوون ئیتر ده‌یان ده‌رگاو ده‌روازه‌ی نوێ به‌روویاندا بكرێته‌وه له‌پێناو به‌ده‌ستهێنانی ئارامی و ئاوه‌دانی و خۆش گوزه‌رانی ،به‌ڵام له‌به‌ره‌نجامی نه‌بوونی ئیراده‌یه‌كی دڵسۆزانه بۆگه‌لانی عێراق وڵاتی گه‌یانده تونێلێك كه‌ڕۆشنایی پێویستی تێدانه‌بێت و ئه‌وسه‌ریشی دیار نه‌بێت.\nنه‌بوونی ئیراده‌یه‌كی خه‌مخۆری ناوخۆوحكومه‌تێكی مه‌ده‌نی و پرۆفیشناڵ و په‌رله‌مانێكی كاراو گاریگه‌ر بارودخی عێراقی رۆژبه‌ڕۆژخراپتر كرد.\nسه‌ڕه‌رای ئه‌م هه‌موو بۆشاییانه ململانێكانی ئێران و ئه‌مریكا له‌عێراقدا ئه‌وه‌نده‌ی تر هه‌یبه‌تی ده‌سه‌ڵاتی عێراقی لاواز كردله‌جیاتی ئه‌وه‌ی حكومرانی به‌عه‌قڵێكی عێراقیانه بۆ عێراقی یه‌كان بكرێت كه‌وتنه شه‌ڕی به‌وه‌كه‌له‌ت ، ئه‌وه‌نده‌ی تر عێراق به‌ره‌و كه‌ناری نائارامی رۆیشت ئێستا ئه‌گه‌ر بته‌وێت سه‌رۆك وه‌زیرانێك بۆ عێراق دابنرێت ده‌بێت ئه‌مریكیه‌كان و ئێرانیه‌كان و شیعه‌و سونه‌و كوردو خۆپیشانده‌ران قبوڵی بكه‌ن كه‌ئه‌مه‌ش واده‌كات له‌جیاتی پلان و پرۆژه‌ی ئاوه‌دان كردنه‌وه‌ی وڵات ده‌بێت سه‌رۆك وه‌زیران خه‌ریكی رازیكردنی ئه‌م پێكهاتانه بێت .\nبۆیه ئێسته كۆمه‌لگه‌ی نێوده‌وڵه‌تیش ده‌یانه‌وه‌ێ له‌گه‌ڵ پێكهاته‌كانی عێراقدا مامه‌ڵه بكه‌ن نه‌ك له‌گه‌ڵ ده‌وڵه‌تی عێراقدا كه‌ئه‌مه‌ش به‌زیانی عێراق وعێراقیه‌كاندا ده‌شكێته‌وه ، ئه‌م وڵاته چه‌ندین ساڵه وزه‌و توانا دارایی و مرۆییه‌كانی به‌كارده‌هێنرێت بۆ پاراستنی به‌رژه‌وه‌ندی وڵاتانی ئیقلمی و نێوده‌وڵه‌تی ، هه‌رئه‌مه‌ش وای كردووه ئه‌م وڵاته پڕخێره له‌كانزاو ده‌یان سه‌روه‌ی گرانبه‌ها گه‌شه‌نه‌كات و ئاوه‌دانی پێوه‌دیار نه‌بێت و ئارامی تیایدا میوان بێت و خۆش گوزه‌رانیش له‌نزمترین ئاستا بێت ، هه‌موو ئه‌مانه سته‌مێكه له‌گه‌لانی عێراق ده‌كرێت له‌به‌رئه‌نجامی نه‌بوونی ده‌سه‌ڵاتێكی دادپه‌روه‌رو سه‌ركرده‌ی دڵسۆزو وازنه‌هێنان له‌حوكمی مه‌زهه‌بی و تایه‌فه‌گه‌ری و شه‌ڕی به‌وه‌كاله‌ت و پێشخستنی په‌رژه‌وه‌ندییه حیزبی و كه‌سیه‌كان به‌رامبه‌ر به‌رژه‌وه‌ندیه گشتیه‌كانی وڵات .


پۆگرۆمی ئیندرقاش | Soran Karbasian, Kurdistan, Kurds, Republic og Kurdistan, Komari Kurdistan, Kurdish history, Mejuy Kurdistan u kurd\nئیندرقاش یەک لە گوندەکانی موکریانی ڕۆژهەڵاتی کوردستانە. ئەو گوندە سەر بە شاری مەهابادە و دە پازدە کیلۆمەتری باکووری ڕۆژهەڵاتی ئەو شارەدا هەڵکەوتووە. بەهۆی ئەوە کە دانیشتوانی ئەو گوندە بە تەواویی پشتیوانیی خۆیان لە حیزبەکانی ڕۆژهەڵاتی کوردستان دەربڕی و هیچ چەشنە شەڕعییەتێکیان بە سیاسەتەکان و دەستووری بنەڕەتی کۆماری ئیسلامیی ئێران نەدا، هەربۆیە پاش ڕاگەیاندن و سەپاندنی شەڕ بەسەر ڕۆژهەڵاتی کوردستان‌دا لە لایەن کۆماری ئیسلامیی ئێرانەوە سیاسەتێکی نامرۆڤانە بەرانبەر خەڵکی ئەو گوندە دەکارگیرا. پاش ئەوە کە تاران نەیتوانی بە نانەوەی ترس و خۆف و گەمارۆی ئابووریی چۆک بە کوردە سیڤیلەکانی ئیندرقاش‌دا بهێنێت، سیاسەتێکی یەکجار قێزەونی بەرانبەر ئیندرقاشییەکان دەکارگرت کە تەنیا دەکرێت وەک پۆگرۆم پۆلێنبەندیی بکرێت.\nڕۆژی ٤ی ١١ی ١٩٨٠ی زایینیی پاسداڕەکانی کۆماری ئیسلامیی ئێران و چەکدارانی بەسیجی موستەزعەفین لەگەڵ مەلا حەسەنی و چەکدارەکانی وەنێو گوندی ئیندرقاش کەوتن و کۆمەڵێک جەنایەتی جۆراوجۆریان ئەنجامدا. بەهۆی گرنگی ئەو پرسە و بە لەبەرچاوگرتنی ئەوە کە ئاوڕێکی جددی لەم کارەساتە تڕاژیکە نەدرابۆوە، لە ڕووداوە هەژێنەرەکانی ئەو ڕۆژەی ئیندرقاش وردبوومەوە و لێکۆڵینەوەکانم دە چوارچێوەی کتێبێکدا لەژێرناوی پۆگرۆمی ئیندرقاش بەچاپگەیاند.\nلەژێرەوە وێنەی پێڕستی ئەو پەرتووکە دانراوە کە خوێنەر لە ناوەڕۆکی باسەکان بە جوانیی ئاگادار دەکات. هونەرمەند کاک دیاکۆ زەحمەتی داڕشتنی بەرگی ئەو پەرتووکەی کێشاوە و جیا لەوە بەرهەمێکی دیکەشی سەبارەت بە پۆگرۆمی ئیندرقاش کێشاوەتەوە کە دە کۆتایی پەرتووکدا بەچاپگەییشتووە.\nوەشانی یەکەمی ئەم پەرتووکە بە شێوەی فیزیکی لای چاپخانەی چوارچرا بەچاپگەییشتووە و بە شێوەی خۆڕایی لای کتێبخانەکان، زانکۆکان، بەشێک لە لێکۆلەران و خوێندەکارانی مێژوو و حقووق بڵاو دەکرێت.\nدە داهاتوودا وەشانی ئەلەکتڕۆنی و فیزیکیی ئەم پەرتووکە لای ئامازۆن بڵاو دەبێت. ئەوانەی خوازیار بن ئەم پەرتووکە بکڕن، لە مانگی سێپتامبرەوە دەتوانن ناو و نیشانی ئەم پەرتووکە لای ئامازۆن بدۆزنەوە. هەر لەم پێگەیەش بەستەرێک بۆ ناساندنی بەستەری ڕاستەوخۆی کتێبەکە لای ئامازۆن دادەنرێت.\nناوی پەرتووک: پۆگرۆمی ئیندرقاش\nنووسین و لێکۆڵینەوە: سۆران کەرباسیان\nژمارەی ئای‌ئێس‌بی‌ئێن: ٥-٠٠-٩٣٦٧٢-٨٢-٩٧٨ بۆ وەشانی فیزیکی\nژمارەی ئای‌ئێس‌بی‌ئێن: ٢-٠١-٩٣٦٧٢-٨٢-٩٧٨ بۆ وەشانی ئەلەکترۆنی\nباشووری کوردستان ٢٠١٨ی زایینیی\nئەم پەرتووکە پێشکەش بە ئەو کوردە هێژایانەی ئیندرقاش کراوە کە سەری خۆیان بەرز ڕاگرتووە و حوڕمەتی قوربانییە بێتاوانەکانی ئیندرقاشیان گرتووە.


یادی كۆچی دوایی یه‌كه‌م سه‌رۆكی په‌رله‌مانی كوردستان\nهونەر و كلتوور, archive\nله په‌رله‌مانی كوردستان، بۆ بیره‌وه‌ی ساڵیادی كۆچی دوایی یه‌كه‌م سه‌رۆكی په‌رله‌مان، پێشانگایه‌كی فۆتۆگرافی كرایه‌وه.\nبەبۆنەی ساڵرۆژی كۆچی دوای جەوهەر نامیق سالم یەكەم سەرۆكی پەرلەمانی كوردستان لە خولی یەكەم، پەرلەمانی كوردستان وەك رێزلێنان پێشانگایەكی فۆتۆگرافی بۆ وێنەكانی سەرۆكی كۆچكردووی پەرلەمان، لە تەلاری پەرلەمانی كوردستان كردەوە.\nسەرۆكی پەرلەمانی كوردستان، یوسف محەمەد رایگەیاند: "دەتوانم بڵێم كاك جەوهەر دامەزرێنەری پەرلەمانی كوردستان بووە، چونكە هەر لەسەرەتاوە توانی بەشێوازێكی زۆر باش كارەكانی پەرلەمانی كوردستان رای بكات".\nباسی لەوەشكرد "خەڵكی كوردستان شایەتی ئەوەن كە جەوهەر نامیق وەكو یەكەم سەرۆكی پەرلەمان لەكاتی شەڕی نێوخۆ لەگەڵ چەند پەرلەمانتارێك لەدژی شەڕ لە پەرلەمان مانەوە، بۆیە هەمیشە ئەم بەڕێزە لەریزی چارەسەركردنی كێشەكانی كورد و جێبەجێكردنی یاساكان بووە لە كوردستان".\nهەروەها سەرۆكی پەرلەمان، گوتیشی: "یادگاری خۆشم لەگەڵ كاك جەوهەر هەیە لە بەدواداچوونی یاساكان و جێبەجێكردنیان لە نووسینەكانی خۆمدا باسمكردوون".\nلەو پێشانگایە شەست وێنەی جۆراوجۆر نمایشكرا، جێگری سەرۆكی پەرلەمان جەعفەر ئیبراهیم و سكرتێری پەرلەمان فەخرەدین قادر و ئەندامانی پەرلەمانی كوردستان ئامادە بوون.\nوێنەگر لە راگەیاندنی پەرلەمانی كوردستان، كە گشت وێنەكانی جەوهەر نامیقی گرتووە، مەحموود محەمەد هەولێری گوتی: "هەموو وێنەكان لە سەرەتای بوونی بەڕێز جەوهەر نامیق بە سەرۆكی پەرلەمان و تا رۆژی كۆچی دوایی گیراون".\nلە پەرلەمانی كوردستان، هیچ هۆڵێك بەرچاو ناكەویت بۆ ئەوەی وێنەی ئەرشیفكراوی تێدا نمایش بكرێت.\nمەحموود هەولێری دەڵێت: "وێنەكان هەموویانم پاراستووە، ئەو وێنانەش ئێستاش دەیگرم ئەوانیش لە شوێنێكی گونجاو دەپارێزم".\nجەوهەر نامیق سالم لە ساڵی 1946 لەناوچەی بەرلوتی سەر بەقەزای كەلار لەدایكبووە، لەساڵی 1992 سەرۆكی یەكەم خولی پەرلەمانی كوردستان بووە تا ساڵی 1998. لە تەمەنی 65 ساڵیدا لە نەخۆشخانەی هۆدینگا لە سوید بە نەخۆشی لەشەوی 22-21ی ئازاری 2011 كۆچی دوایكرد.\nههولێر پهرلهمان پێشانگا\nسبه‌ی له ئیستانبوڵ پێشانگای''Istanbul Photo Awards 2021'' ده‌كرێته‌وه


Sunday, 12.24.2017, 22:45\nبە تەلەفون هەڕەشە لە ئەدهەم بارزانیش کراوە، کەوا بە جامانەکەی خۆی لەناو بارەگای لقی چوار هەڵیدەواسن.\nئەمڕۆ 24 - 12 - 2017 کاتژمێر 10 و چارەکی پێش نیوەڕۆ کاروانێکی ئۆتۆمبیل، کە ژمارەیان 9 ئۆتۆمبیل بوو ( 3 تاهۆ ژمارە پرۆتۆکول) و (6 لاندکرۆزەر) لە پێشیانەوە ئۆتۆمبیلێکی تاهۆی هاتوچۆ (مرور) بەناو چۆماندا بەرەو حاجی هۆمەران بەڕێکەوتن، کاتێک کاروانەکە گەیشتە مەرزی حاجی ئۆمەران، چوار لەو ئۆتۆمبیلانە چوونە ناو خاکی ئێران و دوای ماوەیەک گەڕانەوە، وەکو سەرچاوەکە پێی ڕاگەیاندین، یەکێک لە سەرنشینەکان عەبوڵڵا ئاکرەیی بەرپرسی پەیوندییەکانی پارتی بووە لە ئێران، لەگەڵ ئاغای قاسم سلیمانی.\nسەرچاوەکە دەڵێت لەگەڵ گەیشتنی (ئاغای قاسمی سلێمانی) بۆ ناو خاکی هەرێم لەگەڵ نێچیرەڤان بارزانی دانیشتنی کرد، دوای ئەوە بۆ نانخواردنی نیوەڕۆ چوونە لای مەسعود بارزانی.\nمەبەست لەم دانیشتن و کۆبوونەوە کوتوپڕە وەکو سەرچاوەکە باسی کرد، دەڵێت، بارزانی بە قاسم سلێمانی راگەیاند، کەوا هەوڵ بدات پەیوەندی خۆیان لەگەڵ لایەنە شیعەکان بەتایبەتی مالکی هێور بکاتەوە، دژی عەبادی ئامادەن دەنگ لە هەڵبژاردنی داهاتوودا بە مالکی بدەن و هەموو پشتگیرییەکی بکەن، چونکە وەکو سەرچاوەکە دەڵێت بارزانی هەموو هەوڵێکی خۆی داوە تا لەگەڵ عەبادی رێکبکەون، بەڵام عەبادی وەڵامی نەداونەتەوە، هەرچەندە مەترسی ئەوە هەیە کەوا عەبادی پێش هەڵبژاردنی داهاتوو، واتە تا کۆتایی مانگی چواری ساڵی داهاتو ، هێرش بکاتە سەر هەولیر و سلێمانی و ئەو ناوچانە لە دەست پارتیی و یەکێتی بسەنێتەوە، چونکە عەبادی بڕوای وایە دەنگدان لە هەرێمی کوردستان بە بەبێ تەزویر ئەنجام نادرێ، بۆیە دەیەوێت کۆنتڕۆڵی ئەو ناوچانە بکاتەوە.\nسەرچاوەکە دەڵێت، لە لایەکی دیکە ئیستا زۆربەی بەرپرسەکانی پارتی و بنەماڵەی بارزانی، مەترسی زۆریان هەیە کە دەسەڵاتیان لەدەست دەربچێت، بۆیە خەریکی خۆئامادەکردن و کۆکردنەوەی پارەکانیانن تا بۆ دەرەوەی وڵات دەربازی بکەن، بۆ نمونە پێش چەند رۆژێک کۆمەڵێک لە بارزانییەکان ئیستا لە ئیسپانیان و پەیوەندییان بە چەند دەڵاڵێکی بیگانە کردووە، تا پارەکانیان لە هەندێک پرۆژەدا دابنێن، یەکێک لەو دەڵاڵانە هاوڵاتییەکی عەرەبییە، گوایە ئەو بارزانیانە نزیکەی ٧٥٠ ملیۆن دۆلاریان پێیە، داوایان کردووە لە ئیسپانیا، یان هەر وڵات و دورگەیەکی دەوروبەر موڵک و هوتێل و زەوی و بازاڕی پێبکڕین، داوای یارمەتیی و رێنماییان لێکردووە، ئەو سەرچاوەیە دەڵێت ئەمەش لە کاتێکدایە کە عه‌بادى بريارى ده‌ستگيركردنى بۆ محمه‌د شاسوار ناسراو به (محمه‌د ئاغا كوری خالی نیچیره‌ڤان بارزانی) دەرکردووە، کە له داهاتی نه‌وت بری (100) ملیۆن دۆلاری ناردۆته بانكیكی ئیماراتی له دوبه‌ی، ئەم بڕیارەش دوای بەدواداچوونی ئەو بابەتەی کوردستانپۆست بووە، کە راست دەرچووە. (کلیکی ئێرە بکە).\nسەرچاوەکە دەڵێت، هەروەها بنەماڵەی بارزانی لەلایەکی دیکەوە خۆیان کۆدەکەنەوە، ترسیان لە مانگرتن و خۆپیشاندانیی دەڤەری سلێمانی و گەرمیان هەیە، کە زیاتر تەشەنە بکات، بۆیە بەمزوانە ئەدەهەم بارزانیش لە سلێمانی رادەکات و دەیهێننەوە، لە شوێنی ئەو بڕیارە عارف تەیفور دابنێن، لە ترسی ئەوەی وەک سەرچاوەکە دەڵێت بیستوویەتی، کە کەسێک لە خۆپیشاندەرەکان هەڕەشەی کردووە و بە تەلەفون بە بەرپرسێکی پاراستنی وتووە لە سلێمانی کەوا ئەدهەم بارزانی بە جامانە سورەکەی خۆی لەناو بارەگای پارتیی لە سلێمانی هەڵدەواسن، ئەوەش یەکێک بووە لەو هۆیانەی، کە ئەدەهەم داوای کردووە و زێڕەڤانیش گەیشتۆتە سلێمانی.


ئەرشیفە گەڕاوەكەی بەعس\nپاش ئەوەی 18 تۆن بەڵگەنامەی حیزبی بەعس لە وڵاتە یەكگرتووەكانی ئەمەریكاوە گەڕێنرایەوە بۆ بەغدا بەمەبەستی پاڵپشتیكردنی مستەفا كازمی كە خۆی یەكێك بوە لەوانەی ئیشی تێداكردووە لەگەڵ كەنعان مەكیە، پرسیار و بەدواداچوونەكان لەبارەی ناوەڕۆكی ئەو 6 ملیۆن بەڵگەیەوە هەر بەردەوامن.\nبەپێی ئەو زانیاریانەی تا ئێستا لەمیدیا عەرەبی و جیهانییەكاندا بەردەست 2.7 ملیۆن لەو بەڵگەنامانە كە 5 تێرابایتی دیحیتاڵن، نوسراوەكانی سەرۆكایەتی كۆمارن بۆ موخابەرات و ئیستیخبارات و بەڕێوەبەرایەتییەكانی ئەمنی گشتی و ئەمنی تایبەت، لەبارەی زۆر پرسی هەستیار و گرنگی رۆژی خۆیانەوە.\nزیاتر لە 3 ملیۆن بەڵگەنامەش كە 5 تێرابایتن تایبەتن بە ئەندامان و كادرانی حیزبی بەعس، لەم بەڵگەنامانەشدا چۆنییەتی وەرگرتنی ئەندامێتی و پلەبەرزكردنەوە و خەڵاتكردن و سزادانی كادران و بەرپرسانی حیزب روون دەكاتەوە لەگەڵ سەرنج و هەڵسەنگاندنی بەرپرسان و ئۆرگانە حیزبییەكان لەسەریان.\nزیاتر لە هەزار 336 بەڵگەنامەیتر هی وەزارەتی رۆشنبیری ـ ن و حەزی سەدام بۆ چۆنییەتی دەرخستنی وێنەی خۆی لەبەرچاوی رای گشتی ڕوون دەكەنەوە لەپاش 1991 .\nبەشێكیتری ئەرشیفەكە تایبەتە بە دۆسیەی جولەكە لەعێراق و تێیدا فۆكەس خراوەتە سەر جولەكەكانی كوردستان.\nئەم ئەرشیفە كۆمەڵێك كاسێتی ڤیدیۆیی لەگەڵدا هاوپێچە كە وتارەكانی سەدام و كۆبوونەوە حیزبی و جەماوەرییەكانیەتی.\nلەكاتی گواستنەوەی ئەم ئەرشیفەدا دۆسیەی راگواستنی زیاتر لە 960 گوندی كوردستان كەوتووەتە بەرچاوی كامێراكان، لەگەڵ لە سێدارەدانی 4 شوانی كورد كە بۆ لەوەڕاندنی ئاژەڵەكانیان ناوچەی قەدەغەكراویان بەزاندووە.\nبەو پێیەشی بەڵگەنامەكان زیاتر پاش ساڵانی 1991_ 2003 ن زۆر دۆسیەیتری هەستیار رووماڵ دەكەن و ئێستا پاش سكان كردنیان لە ئەمەریكا لەبەغدا لەجێگایەكی قایمكراو كار لەسەر پۆلێن و بەكارهێنانیان دەكرێت.


ھەرێمی کوردستان بۆ چارەسەركردنی كێشەی ئاو 7 ملیار دۆلاری پێویستە\nبەوێنە.. کوڕە بچووکەکەی کازم ساهیر هاوسەرگیری لەگەڵ کچێکی ئەمازیغی دەکات\nڤیدیۆ.. چه‌ند ئامێرێكى پێشكه‌وتووى تایبه‌ت به خواردن\nچەند تەقینەوەیەک لە باشووری بەیرووت روویان دا\nبه‌ڤیدیۆ.. بڵند عه‌بدوڵا كلیپێكی نوێ بڵاو ده‌كاته‌وه\nبەوێنە.. دڵنیا قەرەداغی جیاواز دەردەکەوێتەوە\nهه‌ڵمه‌ت بتوێنی 18/06/2019 - 17:23 بڵاوکراوەتەوە لە ئابووری/كوردستان\nبەرپرسێك لە وەزارەتی کشتوکاڵ و سەرچاوەکانی ئاوی حکوومەتی ھەرێمی کوردستان ڕایگەیاند لە ڕووی بڕی ئاوەوە ھەرێمی کوردستان کێشەی نیە، ئەوەی بووەتە گرفت نەتوانراوە بە تەواوی ئاو گل بدرێتەوە، چارەسەری تێكڕای كێشەی ئاویش لە كوردستان پێویستی بە 7 ملیار دۆلاری ئەمریكی هەیە.\nئەکرەم ئەحمەد بەڕێوەبەری گشتیی بەنداوەکانی وەزارەتی کشتوکاڵ و سەرچاوەکانی ئاو بە (باسنیوز)ی ڕاگەیاند ھەرێمی کوردستان خاوەنی بڕە ئاوێکی زۆری ناوخۆییە و بۆ دابینکردنی پێداویستییەکانی خواردنەوە و کشتوکاڵ و بوارەکانی دی، ساڵانە پێویستی بە شەش ملیار مەتر سێجا ھەیە، لە کاتێکدا بە تەنھا ئەمساڵ 40 ملیار مەترسێجا ئاو لە بارانبارینەوە دەست کەوتووە.\nگوتیشی ئێستە ھەرێمی کوردستان خاوەنی 17 بەنداوە کە چوار لەو بەنداوانە گەورەن، ھاوکات خاوەنی 100 پۆندە، بەڵام ھێشتا نەتوانراوە بڕە ئاوی پێویست گل بدرێتەوە و پێویستمان بە بەنداوی زیاترە.\nئەکرەم ئەحمەد هەروەها ڕوونی کردەوە کە ھەرچەندە لە ئێستادا دوو بەنداو کارکردن تێیاندا دەستی پێکردووەتەوە و ئەوانەی دیکەش کە کارکردن تێیاندا وەستاوە، ئامادەن بۆ دەستپێکردنەوە بە کارکردن، کە ھیوادارین کابینەی نوێی حکوومەتی ھەرێم بودجەی پێویست بۆ کارکردن تێیاندا خەرج بکات.\nئەکرەم ئەحمەد ئاشکراشی کرد کە چارەسەرکردنی کێشەی ئیدارەدانی ئاو پێویستی بە دوو پلانی پێنج ساڵی ھەیە، لایەنە تیۆری و پراکتیکیەکەی نزیکەی ٧ ملیار دۆلاری دەوێت.\nهۆشداری دەدرێتە سەنتەرەكانی ئۆتیزم\nداوای كردنەوەی بەشێكی تایبەت بە هەنگوین لە وەزارەتی كشتوكاڵ دەكرێت\nجارێکی دیکە دروستکردنی شەقامە ١٠٠ مەترییەکەی سلێمانی کێشەی تێدەکەوێت\nڕاپەڕین.. سێ باندی دزیکردن و مادە ھۆشبەرەکان دەستگیر کران\nوێڕای قەدەخەکردنی هێشتا ترێ هاوردەی هەرێمی كوردستان دەكرێ\nکچ و کوڕێک لەناو مزگەوت دەستگیر کران\nگەنجێكی كورد لەسەر گۆڕی خۆشەویستەكەی كۆتایی بە ژیانی خۆی هێن…\nقەڵادزێ... كوڕێك هەوڵی فریاكەوتنی كچێك دەدات و بەیەكەوە دەخن…\nئەڵمانیا... سێ پەنابەری عێراقی دەستدرێژی دەكەنە سەر منداڵێكی…\nھەفتەی داھاتوو پەرلەمانی کوردستان کۆدەبێتەوە\nلە ڕووداوێکی هاتووچۆدا پێنج هاوڵاتی بوونە قوربانی\nسبەی مووچەی ئەم وەزارەت و دامەزراوانەی حکوومەت دابەش دەکرێت\nهەڵگرتنی شوێنپێی مەولانا\nتایه‌ر تۆفیق و حه‌یده‌ر به‌قاڵ، له…


بۆچی ئەمریكا لە (سیستمە بەرگرییەکەی روسیا لەتورکیا) دەترسێت؟\nهەواڵ / جیهان :: 10/03/2019 :: 176 جار بینراوە\nلەكاتێكدا كە توركیا سوورە لەسەر جێبەجێبوونی رێككەوتننامەی موشەكی S400 بەرگری كە لەرووسیادا ئیمزای كرد و چاوەڕوانە هاوینی داهاتوو وەریبگرێت، هەڕەشە و هۆشدارییەكانی ئەمریكا لە توركیا بەردەوامە كە هاوبەشییەتی لە پەیمانی ناتۆدا و داوا دەكەن سەرۆكی توركیا یان ئەو سیستمە روسییە هەڵببژێرێت یاخود سیستمە هاوچەشنە ئەمریكییەكە كە ژمارەیەك فڕۆكەی شەبەحی بێ وێنەشی لەگەڵدایە.\nقسەكەری رەسمی وەزارەتی بەرگری ئەمریكا وتی: "ئەگەر توركیا سووربێت لەسەر كڕینی سیستمە روسییەكە، ئەوا ئەنقەرە رووبەڕووی كۆمەڵێك سزا دەبێتەوە و بێبەش دەكرێت سیستمی موشەكی پاتریۆت و فڕۆكەكانی ئێف 35".\nئەمریكییەكان جێگیركردنی ئەو جۆرە سیستمە روسییە لە ناوچەكەدا بە هەڕەشەیەكی راستەوخۆ دەزانن بۆ سەر فڕۆكەكانیان. پەیمانی ناتۆش دەڵێت: "سیستمی بەرگری S400 بەهیچ شێوەیەك ناتوانرێت تێكەڵ بكرێت لەگەڵ سیستمی ئاسمانی تایبەت بە پەیمانی ناتۆ كە توركیا لە رووی سەربازییەوە دووهەمین هێزی ئەو پەیمانەیە".\nپەیمانی ناتۆ ترسی ئەوەی هەیە بڵاوكردنەوەی موشەكە روسییەكان و ئەنجامدانی مەشقی هاوبەش لەنێوان توركیا و روسیادا ببێتە هۆی دزەكردنی زانیاری سەربازی و هونەری گرنگ بۆ روسەكان.\nئەمریكییەكان دەڵێن: "توركیا تا كۆتایی ئەم مانگە دەرفەتی لەبەردەمدایە بڕیاربدات لەسەر كڕینی سیستمە ئەمریكییەكە كە گرێبەستەكەی بایی 3.5 ملیار دۆلارە".\nلەبەرامبەردا ئەردۆغان بە ئاشكرا پێشنیارە ئەمریكییەكەی رەتنەكردووەتەوە، بەڵام بەردەوام دووپاتیدەكاتەوە كە پاشگەزنابێتەوە لە گرێبەستەكەی لەگەڵ روسیادا. توركیا حاڵی حازر بڕێك لە پارەكەی داوە بە روسیا كە گرێبەستەكەی بایی 2 ملیار و 500 ملیۆن دۆلارە.\nجێبەجێبوونی گرێبەستە روسییەكە توركیا بێ‌بەش دەكات لە فڕۆكەی ئێف 35 كە تازەترین بەرهەمی ویلایەتە یەكگرتووەكانە لە بواری فڕۆكەی سەربازیدا و بە هیچ شێوەیەك رادار هەستی پێ‌ناكات و چەندین خەسڵەتی دیكەشی هەیە كە بێ وێنەن لە مێژووی فڕۆكەدا.


چەمچەماڵ ناوچەیەكی دەوڵەمەندە بە گازی سروشتی و كۆمپانیای دانەگاز و هاوپشكەكانی وەبەرهێنانی تێدا دەكەن\nپەرەگراف – هەڤاڵ زەنگەنە\nماوەی ساڵێكە هیچ بڕە پارەیەك نەخراوەتە سندووقی پترۆدۆلاری چەمچەماڵەوە. چەندین جار لەلایەن نووسینگەی جێگری سەرۆكی حكومەتەوە هەوڵی گواستنەوەی پارە بۆ ناو سندووقەكە دراوە، بەڵام هەوڵەكان لە وەزارەتی سامانە سروشتییەكان ئەنجامی نەبووە و وەزارەتی داراییش كارەكانی سنووری چەمچەماڵ وەك پێویست ڕایی ناكات، ئەمە بەوتەی قائیمقامی چەمچەماڵ بۆ پەرەگراف.\nچوار ساڵ لەمەوبەر، دوای خۆپیشاندانی خەڵكی چەمچەماڵ و لەسەر داوای ئیدارەی قەزاكە، بڕەپارەیەك وەك پترۆدۆلار لە داهاتی گازی سنوورەكە بۆ پڕۆژە خزمەتگوزارییەكان و خزمەتكردنی قەزای چەمچەماڵ دیاری كرا. ئەو پارەیە حیسابێكی بانكی بۆ كراوەتەوەو لە سندووقێكدا لە وەزارەتی سامانە سروشتییەكان دانراوە.\nلە سێ ساڵی سەرەتایدا بەو پارەیە كە كۆی گشتیی 7 ملیۆن دۆلار بووە، ژمارەیەك پڕۆژە بۆ قەزاكە جێبەجێ كراون، بەڵام ئێستا ئەوە ڕاگیراوە. ڕەمك ڕەمەزان، قائیمقامی چەمچەماڵ، بۆ پەرەگراف وتی "ساڵێكە هیچ بڕە پارەیەك نەخراوەتە سندووقی پترۆدۆلاری چەمچەماڵەوە تا پڕۆژە خزمەتگوزارییەكان جێبەجێ بكرێن".\nئەو ناوچانەی كە لە سنووری قەزای چەمچەماڵ گازی سروشتییان لێ بەرهەم دەهێنرێت، لە ڕووی خزمەتگوزارییەوە زۆر هەژارن، بە تایبەت ڕێگاوبان و كارەبا و ئاو. هەروەك گوندی توڕكە كە ئێستا بیرێكی نوێی تیادا لێدراوە، تا ئێستا كارەبای نیشتمانیی نییە و ڕێگاوبانەكەی لەوپەڕی خراپیدایە.\nقائیمقامی چەمچەماڵ دەڵێت "چەندین پڕۆژەمان پێشكەش كردووە و ڕەزامەندیی ئەنجوومەنی وەزیرانی بۆ وەرگیراوە، وەك قیرتاوكردنی ڕێگاكانی ئاغجەلەر- كانی شەیتان كە زیاتر لە 70 گوند و ناحیەیەك لێی سوودمەند دەبن، قیرتاوكردنی ڕێگای ئاغجەلەر – تەكیە، تەواوكردنی قوتابخانەیەكی 18 پۆلی لە ناحیەی تەكیە و قیركردنی گەڕەكی مامۆستایان لە چەمچەماڵ، كە ئەو پڕۆژانە زۆر پێویستن، بەڵام تا ئێستا لە وەزارەتی دارایی پارەیان بۆ خەرج نەكراوە".\nئەو وتانەی قائیمقامی چەمچەماڵ دوای بەرنامەیەكی كەناڵی ڕووداو دێت كە تێیدا هەریەك لە ده‌رباز كۆسرەت ڕەسووڵ وەزیری ئاوەدانكردنەوەو ڕێباز حەملان وەزیری دارایی، لەسەر داواكاری و پڕۆژەكانی قەزای چەمچەماڵ قسەیان كرد.\nوەزیری ئاوەدانكردنەوە ڕایگەیاند، پارەی پترۆدۆلاری قەزای چەمچەماڵ لە پێنج دۆلارەوە بۆ 10 دۆلار زیاد كراوە، بۆیە پێویستە قائیمقامی قەزاكە ڕوونكردنەوە لەسەر جێبەجێنەكردنی پڕۆژەكان بدات. هاوكات وەزیری دارایی وتی "با ئیدارەی چەمچەماڵ دەرخستە بەرز بكەنەوە، ئێمە پارەیان بۆ خەرج دەكەین و بودجەیان بۆ دابین دەكەین".\nبەڵام قائیمقامی چەمچەماڵ جەخت لەوە دەكاتەوە "لە ڕێگای نووسینگەی قوباد تاڵەبانی جێگری سەرۆكی حكومەتەوە، چەندین جار هەوڵی گواستنەوەی پارە ناو بۆ سندووقی پترۆدۆلاری تایبەت بە چەمچەماڵ دراوە، بەڵام لە وەزارەتی سامانە سروشتییەكان ئەنجامی نەبووە، هەروەها وەزارەتی دارایش كارەكانی سنووری چەمچەماڵ وەك پێویست ڕایی ناكات".\nبە پێچەوانەشەوە ڕەمك ڕەمەزان داوای ڕوونكردنەوە لە وەزارەتی سامانە سروشتییەكان و لایەنە پەیوەندیدارەكانی دیكە دەكات سەبارەت بە ڕاگرتنی پارەی سندووقی پترۆدۆلاری قەزای چەمچەماڵ. داواش دەكات ئەو كێشەیە چارەسەر بكرێت بۆ ئەوەی سنووری چەمچەماڵ لەو مافەی خۆی سوودمەند ببێت.\nبۆ وەرگرتنی زانیاریی زیاتر لەسەر هۆكاری ڕاگرتنی پارەی سندووقی پترۆدۆلاری چەمچەماڵ، پەرەگراف چەندین جار پەیوەندیی بە بەڕێوەبەری گشتی و جێگری بەڕێوەبەری گشتیی تایبەت بەو مەلەفە لە وەزارەتی سامانە سروشتییەكانەوە كرد، بەڵام پەیوەندییەكان بێ وەڵام بوون، هاوكات پەیوەندیمان بە چەند بەرپرسێكی دیكەی وەزارەتەكەوە كرد، ئەوانیش بە پاساوی جیاجیا ئامادە نەبوون لەبارەی ئەو پرسەوە قسە بكەن.\nقەزای چەمچەماڵ سوودێكی لە خەرجكردنی پارەی پترۆدۆلار بۆ پڕۆژە خزمەتگوزارییەكان بینیوە، قائیمقامی قەزاكە دەڵێت "تا ئێستا حەوت ملیۆن دۆلار خراوەتە سندووقی پترۆدۆلاری چەمچەماڵەوە. سێ ملیۆن دۆلاری بۆ قیرتاوكردنی ڕێگای گوندەكانی بناری گل خەرج كراوە كە كێڵگەی كۆرمۆری تێدایە، دوو ملیۆن دۆلاریش بۆ قیرتاوكردنی ڕێگای چەمچەماڵ – شوان، هەروەها دوو ملیۆن دۆلار بۆ ڕاكێشانی كارەبای 27 گوند لە سنووری ناحیەكانی قادر كەرەم و جەباری و سەنگاو، 116 هەزار دۆلاریش بۆ یەكەی پاڵاوتنی ئاوی خواردنەوە لە كانی شەیتان".\nقەزای چەمچەماڵ ناوچەیەكی دەوڵەمەندە بە گازی سروشتی و كۆمپانیای دانەگاز و هاوپشكەكانی لە كێڵگەی كۆرمۆر وەبەرهێنانی تێدا دەكەن. لە ماوەی پێشوویشدا بیرێكی نوێ بۆ بەرهەمهێنانی گازی سروشتی بە دووریی چەند كیلۆمەترێك لە ناوەندی قەزای چەمچەماڵەوە، لە گوندی توڕكە لێدرا.\nگازی چەمچەماڵ لە ڕێگای بۆرییەوە بۆ وێستگەكانی بەرهەمهێنانی كارەبا لە چەمچەماڵ و هەولێر دەگوازرێتەوە، هەروەها لە ڕێگای تانكەریشەوە بۆ كارگەكانی غازی ماڵان.\nیەك لەدوای یەك دەرگاكان بەڕووی هەرێمی كوردستاندا دادەخرێن\nپێدەچێت لە ئایندەیەكی نزیكدا جیهان شوێنی خەزنكردنی نەوتی زیادەی نەبێت\nسعودیە بازاڕی نەوتی تووشی شۆك كرد؛ كاریگەریی لەسەر كوردستان دەبێت؟\nسعودیە شەڕی نرخی ڕاگەیاند بەرامبەر ڕوسیاو بە هەنگاوێكی كتوپڕ بازاڕی نەوتی جیهانیی تووشی شۆك كرد\nفڕۆكەخانەی دهۆك، ساڵانێكە بووەتە خەونێكی بەتاڵی خەڵك و كەسیش نازانێت چارەنوسی چی لێدێت.\nكەی دامەزراندن دەستپێدەكاتەوە؟\nمحەمەد بە هەزار چەرمەسەری خوێندنی زانكۆی تەواو كرد، لەوەش زیاتری چەشت بەدوای ئیشدا و لە بوارەكەی خۆیدا هیچی دەستنەكەوت، بۆیە ناچار..


"كچه رووسه‌كه"ی مووسڵ داعش نییه و كچێكی ئێزدییه\nناسنامه‌ی راسته‌قینه‌ی ئه‌و كچه ئاشكرا ده‌بێت كه گوایه "داعشێكی رووسییه"\nKurdistan24 هەولێر 14:32 2017/07/15\nدوای ئه‌وه‌ی به‌شێك له میدیا عێراقییه‌كان وێنه‌ی كچێكییان بڵاوكرده‌وه، گوای ئه‌و ژنه "قه‌ناس به‌ده‌ستێكی داعشه" و رووسییه و له مووسڵ ده‌ستگیركراوه، به‌ڵام ئه‌و كچه ئێزدییه و خه‌ڵكی گوندی حه‌ردانی سه‌ر به شنگاله.\nبه گوێره‌ی زانیارییه‌كان، ئه‌و كچه ناوی "نضال خالد كورو"یه و خه‌ڵكی گوندی حه‌ردانه، له 2014ه‌وه له‌لایه‌ن تیرۆریستانی داعشه‌وه ده‌ستگیركراوه.\nله سه‌ره‌تا وا بڵاوكرایه‌وه، گوایه ئه‌و كچه داعشه و رووسییه، به‌هۆی ئه‌وه‌ی له بارێكی ده‌روونی ناجێگیر دابووه و نه‌یتوانیوه قسه بكات، به‌ڵام دوای ئه‌وه‌ی قسه‌ی كردووه، ئاشكرا بووه كچه‌كه كوردێكی ئێزدییه و دوو مانگ زیاتره له یه‌كێك له ژێرزه‌مینه‌كانی مووسڵ زیندانیكراوه، بۆیه نه‌یتوانیوه قسه بكات.\nدوای بڵاوكردنه‌وه‌ی وێنه‌ی ئه‌و كچه كورده ئێزدییه، كه‌سوكاره‌كه‌ی ده‌یناسنه‌وه و ناسنامه‌كه‌ی ئاشكرا ده‌كه‌ن، ئێستا كه‌سوكاره‌كه‌ی له په‌یوه‌ندیدان بۆ ئه‌وه‌ی بگه‌نه ناوچه‌كه و كچه‌كه‌یان ببه‌نه‌وه لای خۆیان.


ئەنجامی پشکنینی کۆرۆنای شەش کەسەکەی دەروازەی پەروێزخان دەرچوو\nله سلێمانی پیاوێك به چه‌قۆ هێرشی كرده سه‌ر هاوسه‌ر و خه‌سووی\nنێچیرڤان بارزانی: هیوادارم هەمووان پێکەوە کار بۆ نه‌هێشتنی توندوتیژی بكه‌ین\nراگه‌یاندنی كۆمه‌ڵگه‌ی نێوده‌وڵه‌تی پەروێزخان راگه‌یه‌ندراوێكی له باره‌ی شه‌ش كارمه‌ندی كۆمپانیای لۆكس ئه‌یجنسی بڵاوكرده‌وه كه ده‌نگۆی ئه‌وه بڵاوكرابوه‌وه گوایه تووشی كۆرۆنابوون، به‌ڵام دوای ئه‌نجامدانی پشكنین، ئه‌نجامه‌كه‌یان پاك ده‌رچوو.\nراگه‌یاندنی ده‌روازه‌كه له روونكردنه‌وه‌یه‌كدا رایگه‌یاند: "دوای ئەوەی دەنگۆی ئەوە بڵاوبوویەوە، کە شەش کارمەندی کۆمپانیای لۆکس ئەیجنسی لەنێو مەرزی نێودەوڵەتی پەروێزخان تووشی ڤایرۆسی کۆرۆنا بوون، هەموو لایەک ئاگادار دەکەینەوە، کەپشکنینی سەرجەم ئەو کارمەندانە پاک دەرچوون و کەسیان هەڵگری ڤایرۆسەکە نین".\nراشیگه‌یاندووه: "ئەو دەنگۆیە دوای ئەوە دێت، کە سامپڵ لە بەشێک لە فەرمانبەرو کارمەندانی نێو کۆمەڵگای دەروازەی نێودەوڵەتی پەروێزخان وەرگیرا بۆ دڵنیابونەوە لە دۆخی تەندروستییان، لە چوارچێوەیەشدا گومان لەپشکنینی ئەو شەش کارمەندەی کۆمپانیای لۆکس ئەیجنسی کرا، بەو هۆیەشەوە بۆ دڵنیابونەوەی زیاتر دووبارە پشکنینیان بۆ کرایەوە".\nئه‌وه‌ش هاتووه: ئەمشەو لەلایەن بەڕێوه‌بەرایەتی گشتی تەندروستی گەرمیانەوە ئاگادار کراینەوە،کە ئەنجامی پشکنینی ئەو شەش کارمەندە لە بەغداوە گەڕاوەتەوەو خۆشبەختانە پشکنینی هەر شەش کارمەندەکە نێگەتیڤ بووە و کەسیان هەڵگری ڤایرۆسی کۆرۆنا نین".\nراگه‌یاندنی ده‌روازه‌كه ئه‌وه‌شی راگه‌یاندووه: داواش لەسەرجەم شۆفێرو بازرگان و فەرمانبەر و کرێکارو کارمەندانی نێو حەرەمی کۆمەڵگای دەروازەی نێودەوڵەتی پەروێزخان دەکەین، کەپابەندی ڕێنماییە تەندروستییەکان بن، بەپێچەوانەوە ڕێکاری یاسایی بەرامبەریان دەگیرێتەبەر، بۆ ئەو مەبەستەش چاوپۆشی لەهیچ کەسێک ناکرێت".\nئه‌م بابه‌ته 22060 جار خوێنراوه‌ته‌وه\nمه‌سرور بارزانی: ده‌مانه‌وێت كۆتایی به مامه‌ڵه‌ی كاغه‌زی بهێنین


كۆمه‌ڵه‌ی مافی مرۆڤی کوردستان » توند و تیژی ڕادەبەدەر دژ به ژنان هاوكات له‌گه‌ڵ رۆژی نێونه‌ته‌وه‌یی قه‌ده‌غه كردنی توندوتیژی دژ به ژنان\nهاوكات له‌گه‌ڵ رۆژی نێونه‌ته‌وه‌یی قه‌ده‌غه كردنی توندوتیژی دژ به ژنان، توندوتیژی و سڕینه‌وه‌ی ژنان له گۆڕه‌پانی سیاسی و كۆمه‌ڵایه‌تیه‌كانی نێو كۆمه‌ڵگا په‌ره‌ی سه‌ندووه، كۆماری ئیسلامی ئێران به ئامانج كردنی ژنان هه‌وڵ ده‌دات تاكو رێگری بكات له هاتنه ژوره‌وه‌یان بۆ نێو كاروباره جیاوازه‌كانی نێو كۆمه‌ڵگا و ده‌ستكه‌وته‌كانیان له‌ناو ببات.\nگه‌رچی له جاڕنامه‌ی مافی مرۆڤ، مافی ژنان به فه‌رمی ناسراوه به‌ڵام هه‌وڵ بۆ نەناساندن و هه‌ڵاواردنی ژنان له هه‌موو چوارچێوه‌كانی سیستەمی کاپیتالیستی بە شێوەیەکی سیسته‌ماتیك ده‌درێت و ژنان له چواچێوه جیاوازه‌كان بوه‌نەته ئامێرێكی ژێر ده‌ستی پیاوان.\nبه‌ڵام ئه‌م دۆخه له رۆژهه‌ڵاتی ناوه‌ڕاست به شێوه‌یه‌كی تر ده‌رده‌كه‌وێت، ژنان ده‌بێت بۆ گه‌یشتن به مافه سه‌ره‌تاییه‌كانی خۆیان خه‌بات بكه‌ن له‌م رێگه‌یادا به‌ره‌و رووی دژکردەوەی بنه‌ماڵه‌یی، كۆمه‌ڵگا و حكومه‌تی ده‌بنه‌وه. له هه‌موو به‌شه‌كانی كوردستان، ژنان ناحه‌قییان به‌رانبه‌ر ده‌كرێت و وڵاتانی داگیركاری سه‌ر كوردستان جیاواز له سیاسه‌ته چه‌وسێنه‌ر وقات وقڕ كردنی گه‌لی كورد، سیاسه‌ته چه‌وسێنه‌ره‌كانی سه‌ر ژنانیان په‌ره پێ داوه.\nبه‌پێی ئاماری كۆمه‌ڵه‌ی مافی مرۆڤی كوردستان له رۆژهه‌ڵاتی كوردستان به ته‌نیا له سالی ٢٠١٩ی زایینی دا زیاتر له ٢٠ ژن خۆیان كوشتووه یا كوژراون، چوار ژن له سێداره دراون و رێژه‌یه‌كی زۆر ده‌ست به‌سه‌ر و له به‌ندیخانه خراون. به‌شێكی زۆری ده‌ست به‌سه‌ر كراوان په‌یوه‌ستن به كێشه‌گه‌لی كۆمه‌ڵایه‌تی و سیاسی و زۆرینەی خۆكوژیه‌كان و كوژراوان په‌یوه‌ستن به نابه‌رابه‌ری ره‌گه‌زی، هه‌ڵاواردنی ژنان و نه‌بونی یاسای بێ لایه‌ن و به‌رابه‌ر بووه. یاساگه‌لێك كه به‌داخه‌وه پیاوسه‌روه‌ری په‌ره پێداوه و ژنانی بنده‌ست خستووه.\nله باشوری كوردستان رۆژانه ده‌بینین كه ژنان خۆیان ده‌كوژن و ده‌كوژرێن، له هه‌رێمی كوردستان دانیشتنی دادگای سه‌یوان قادری كه ژنی كه‌م ته‌مه‌نی خۆی له‌گه‌ڵ سێ منداڵه‌كه‌ی له ئاگردا سوتاند هاوكات له‌گه‌ڵ رۆژی قه‌ده‌غه كردنی توندوتیژی دژ به ژنان به‌ڕێوه ده‌چێت.\nله رۆژئاوای كوردستان گه‌وره‌ترین قوربانی شه‌ڕ ژنان، زۆرینری ژنان له‌گه‌ڵ منداڵه‌كانیان ئاواره بون و رۆژانه چاولێگه‌ری مردنی خۆشه‌ویستانیانن، ئه‌مه جیاوازه له‌گه‌ڵ ئه‌و ژنانەی له لایه‌ن گروپه تێرۆریستیه‌كانه‌وه ڕفێندران و ده‌ست درێژی کرایە سه‌ریان.\nله باكوری كوردستاندا هاوكات له‌گه‌ڵ هه‌لاواردنی ره‌گه‌زی و ئایینی زۆرترینی ئاماری به‌ندكراوانی سیاسی و مه‌ده‌نی ده‌بینرێت، نه‌بونی ئازادی راده‌ربڕین بۆ رۆژنامه‌نوسان بوه‌ته هۆی ئه‌وه‌ی كه زۆرینه‌ی ژنانی رۆژنامه‌وان له به‌ندیخانه به‌سه‌ر به‌رن.\nله ساڵانی رابردوودا ژنان له كوردستان توانیویانه زۆرێك له‌و چالاكیانه‌ی كه به پیاوانه‌وه ده‌ناسرێت بڕۆنه ناوی و پێگه‌ی خۆیان قایم بكه‌ن، به‌ڵام به دڵنیایه‌وه گه‌یشتن به جێگایه‌كی به‌رانبه‌ر و ده‌رباز بون له نابه‌رانبه‌ری پێویشتی به خه‌باتی زۆرتره.\nله ئێران و رۆژهه‌ڵاتی كوردستان، ژنان پاش چوار ده‌یه توانیویانه به خه‌باتی به‌رده‌وام تابۆكانی پیاوسالاری و یاسای دژ به ژنانی كۆماری ئیسلامی پاشه‌كشێ پێ بكه‌ن و له زۆرینه‌ی بزوتنه‌وه كۆمه‌ڵایه‌تیه‌كان له ریزی پێشه‌وه ده‌ر بكه‌ون.\nناڕه‌زایه‌تیه‌كانی ئه‌م دوایانه‌ی رۆژهه‌ڵاتی كوردستان و ئێران خۆی راستیه ده‌سه‌لمێنێت، شوێنێك كه حكومه‌تی ئێران دانی پێداناوه و به سیناریۆ و ریكڵام هه‌وڵ ده‌دات پیاوان دژ به ژنان هه‌ڵخڕێنێت و به قازانجی خۆی بیانخاته گۆڕه‌پانه‌كان.\nداڕشتنی یاساگه‌لی هه‌ڵاواردن و دژه‌ژن، ژنانی به‌ره‌وڕووی گرفتێكی نوێ كردوه‌ته‌وه كه به‌ده‌ست هێنانی ئازادی به‌ته‌نیا به‌ده‌ست خستنه نێو چوارچێوه‌ی هێزی پیاو روو ده‌دات.\nكۆمه‌ڵه‌ی مافی مرۆڤی كوردستان سه‌ره‌ڕای ئیدانه كردنی توند وتیژی دژ به‌ژنان و هەوڵە نامرۆڤانه‌ی كۆماری ئیسلامی ئێران ، هه‌وڵ ده‌دات تا ده‌نگی دژ بە هه‌موو جۆرە هه‌ڵاواردن و توند و تیژیەک بێت کە دژ به ژنان ئەنجام دەدرێت و له رۆژی قه‌ده‌غه كردنی توندوتیژی دژ به‌ژنان خوازیاری خه‌بات و هاوئاهه‌نگی و كرده‌وه‌ی یه‌كگرتووی كۆمه‌ڵگای رۆژهه‌ڵاتی كوردستان دژ به سیستەمی فیکری سڕینه‌وه‌ی حكومه‌تی ئێرانه.


ANF | هێرشەکانی دەوڵەتی تورک و چەتەکانی ئیدانە کران\nهێرشەکانی دەوڵەتی تورک و چەتەکانی ئیدانە کران\nهاووڵاتیانی باکوور و ڕۆژهەڵاتی سووریا لە دژی هێرشی داگیرکارانەی دەوڵەتی تورک و چەتەکانی ڕژانە سەرشەقامەکان.\nدووشه‌ممه, 21 Dec 2020, 18:02\nبە ئامانجی ئیدانەکردنی هێرشی دەوڵەتی تورکیای داگیرکەر و چەتەکانی بۆ سەر هەرێمەکانی باکوور و ڕۆژهەڵاتی سووریا و بە تایبەتی ناوچەی عەین عیسا، هاووڵاتیانی کانتۆنی قامیشلو ڕێپێوانێکی جەماوەریان بەڕێوەبرد.\nئەم ڕێپێوانە بەدەسپێشخەری مەجلیسی ناوچەکانی تربە سپی، تل براک و شاری قامیشلو ئەنجامدرا.\nلە شاری قامیشلو بە سەدان هاووڵاتی و ئەندامانی ڕێکخراوەکانی کۆمەڵگەی مەدەنی لە شەقامی مونیرحەبیبی گەڕەکی غەربی قامیشلو کۆبوونەوە و نووسراوەی ، " هاوکاری منداڵانی عەین عیسا بکەن"، " کوا ویژدانی مرۆڤایەتی" و " فاشیزمی تورک لە سەر بێدەنگی کۆمەڵگەی نێودەوڵەتی هەڕەشە دەکات، ئێمە پێکەوە لە دژی فاشیزم تێکۆشان دەکەین" بەرزکردەوە.\nجەماوەر بەروە بینای کۆمیساریای نەتەوەیەکگرتووەکان بەڕێکەوتن.هاوڵاتیان ئاڵاکانی کۆنگرەی ستار، پەیەدە و وێنەی منداڵانی قوربانی کۆمەڵکوژی دەوڵەتی تورکیان بەرزکردەوە.\nجەماوەر لە بەردەم بینای نوێنەرایەتی نەتەوەیەکگرتووەکان لە شەقامی سیاحی کۆبوونەوە و دوای خولەکێک ڕێزگرتن لە گیانی پاکی شەهیدان لەلایەن شەمسێخان جیلۆ ئەندامی مەجلس قسەیکرد و ئاماژەی بە داگیرکاری دەوڵەتی تورک دا و وتی، " دەوڵەتی تورک ساڵانێکە هێرشی ژن و منداڵی هەرێمەکە دەکات و هەتاکو ئەمڕۆ بەردەوامە لە داگیرکاری و پێشێلکردنی مافی هاووڵاتیانی هەرێمەکە. ئێمە ئەم هێرشانەی دەوڵەتی تورک وچەتەکانی بۆسەر هەرێمەکە ئیدانە و شەرمەزار دەکین."\n' تربە سپی'\nلە شارۆچکەی تربە سپی خۆپیشاندەران لە بەردەم بینای کۆنگرەی ستارکۆبوونەوە و بەرەو ناوەندی بازاڕ ڕێپێوانیان کرد. خۆپیشاندەران هێرشی داگیرکارانەی دەوڵەتی تورک وچەتەکانی بۆسەرعەین عیسا و هەرێمەکەیان ئیدانەکرد و پانکاردی" نا بۆ داگیرکاری تورکیا"یان بەرزکردەوە.\nخۆپیشاندەران لە بەردەم بینای مەجلیسی تربەسپی کۆبوونەوە و ئەندامی مەجلیس محەمەد فەرهاد قسەیکرد و وتی، " بێدەنگی نێودەوڵەتی لەهەمبەرهێرشەکانی دەوڵەتی تورکیا بۆسەر عەین عیسا، بەردەوامی گەلەکۆمەی قڕکردنی پێکهاتەکانی باکور و ڕۆژهەڵاتی سووریایە.\nچالاکییەکە بە دروشمی سڵاو لە بەرخۆدانی عەین عیسا کۆتایی هات.\nلە ناوچەی تل براک-یش بۆهەمان ئامانج ڕێپێوانێک بەڕێوە چوو.هاووڵاتیانی تل براک و گوندەوارەکانی دەورووبەریش بەشداری چالاکییەکە بون.\nخۆپیشاندەران پانکاردی، " ئێمە داگیرکاری تێکدەشکێنین و پارێزگاری لە بەهاکانی شۆرشی خۆمان دەکەین"، " نا بۆداگیرکاری و قڕکردن" و " ئێمە پێکەوە ژنان و منداڵان بپارێزین" یان بەرزکردەوە.\nئەندامانی مەجلسی هەرێمەکە، مەجلسی سڤیل-ی ڕەقا، شاروەوانی گەل و ڕیش سپیانی هەرێمەکە بەشداری رێپێوانەکە بوون.\nخۆپیشاندەرانی لە پارکی شەهید هەڤرین خەلەف لە باکوری پردی کۆن-ی ڕەقا کۆبوونەوە و وێنەی شەهیدان، پانکاردی شەرمەزارکردنی هێرشەکانی دەوڵەتی تورک و تاوانی چەتەکانی لە باکوور و ڕۆژهەڵاتی سووریا بەرزکردەوە و هاوکات بێدەنگی ئەمریکا ، ڕووسیا و کۆمەڵگەی نێودەوڵەتیان لەهەمبەرتاوانەکانی دەوڵەتی تورکیا ئیدانە کرد.\nدوای ڕێپێوانەکە میتینگێک ڕێکخرا و لە میتینگەکەدا لەسەرناوی مەجلیسی سڤیلی ڕەقا ئەحمەد خەلیل ئەندامی دەستەی هاوسەرۆکی مەجلیس ، لە سەر ناوی پارتی پێشەڕۆژی سووریا زلێخا عەبدۆ جێگری سەرۆکایەتی چڵی پارتی لە ڕەقا و لەسەرناوی مەجلسی سەربازی ڕەقا جەمال عیسا قسەیانکرد.\nلە وتارەکاندا دەستنیشانکرا کە ڕووسیا لە دستپێکی هیرشەکانەوە لەدژی عەین عیسا بێدەنگی نواندووە و بەرپرسە لە تۆپبارانی ئاسمانی سوپای تورک وچەتەکانی لە هەرێمەکە.\nلە کۆتایی چالاکییەکە سڵاو لە بەرخۆدانی هێزەکانی سووریای دیموکرات- قەسەدە کرا و هەروەها داوا لە کۆمەڵگەی نێودەوڵەتی کرا کە بەپەلە دەستێوەردانی دۆخەکە بکەن.


ژیان | کولتوور | بۆ یەکەمجار کچێکی کورد خەڵاتێکی ئەدەبی دانیمارکی بردەوە\nبۆ یەکەمجار کچێکی کورد خەڵاتێکی ئەدەبی دانیمارکی بردەوە\n2020-11-20 | 804 جار خوێندراوەتەوە\nفۆتۆ: Flemming Bo Jensen\nئەمساڵ خەڵاتی ئەدەبی " لۆریاڵی زێڕین"ی ئەدەبی دانیمارک بەخشرایە سارا عومەر کچە نوسەری کوردی دانیشتووی شاری کۆپنهاگن لەو وڵاتە، ساڵانەش دەدرێت بە نوسەرێکی دانیشتووی ئەو وڵاتە و یەکەمجاریشە نوسەرێکی پەناهندە ئەو خەڵاتەی پێ ببەخشرێت.\nسارا عومەر لە هەژماری خۆی لە تۆڕی کۆمەڵایەتی فەیسبوک بڵاویکردەوە، ئەمە خەڵاتێکی ئەدەبیی دانیمارکییە، کە لە ساڵی ١٩٤٩دا دامەزرێندراوە، ھەموو ساڵێکیش بە یەکێک لە نووسەرەکانی وڵاتی دانیمارک دەبەخشرێت. ئەو لیژنەیەی بڕیار لەسەر بەخشینی خەڵاتەکە دەدات پێکھاتوون لە ڕەخنەگەرانی ئەدەبیی و خاوەن کتێبخانەکانی ئەو وڵاتە. ئەمانە خەڵاتەکە بە کتێبێک دەبەخشن، کە ئاستێکی ئەدەبی بەرزی ھەبێت و سەرنجی ڕەخنەگران و خوێنەرانی بەلای خۆیدا ڕاکێشابێت. نووسەری براوە کەسێکە زۆرترین خوێنەری ھەبووە و کتێبەکە بە شێوەیەکی بەربڵاو بەناو کۆمەڵگادا بڵاوبۆتەوە. زۆرێک لە نووسەرە گەورەکانی دانیمارک ئەم خەڵاتەیان بردۆتەوە و ھەر نووسەرێکیش دەتوانێت یەکجار لە ژیانیدا ئەم خەڵاتە وەربگرێت" .\nئاماژەی بەوەشکردووە، ئەو دوێنی ئەو خەڵاتەی وەرگرتووە و یەکەمین نووسەریشە، کە پاشخانێکی کوردیی و خۆرھەڵاتی ناوەڕاستی ھەیە. بەر لەو ئەو خەڵاتە بە کەسێکی ھەڵگری ئەو پاشخانە نەدراوە. ھەروەھا یەکەمین نووسەرێکی پەناھەندەیە، کە ئەم خەڵاتە وەربگرێت، وەک چۆن لە ھەمانکاتدا گەنجترین نووسەری خەڵاتەکەیە کە تا ئێستا پێی بەخشرابێت .\nووتووشیەتی "بەبۆنەی وەرگرتنی ئەم خەڵاتەوە دەمەوێت جارێکی تر پێ لەسەر چەند بابەتێکی گرنگ دابگرم، لە لای من بەرگریکردن لە ئازادی نووسین و ڕادەربڕین بابەتی ھەرە گرنگیی ئەم سەردەمەی ئێستامانە. ئەم ئازادییە لە ئێستادا لەژێر ھەڕەشەیەکی بەردەوام و ھەمەلایەندایە. نەک تەنھا لە خۆرھەڵاتی ناوەڕاستدا بەڵکو لەناو ئەوروپا خۆشیدا. باشترین نموونەیەک ئەم ھەڕەشەیەمان نیشانبدات سەربڕینی ئەو مۆمۆستا فەرەنسییە بوو لەسەر بەرگریکردن لە ئازادیی ڕادەربڕین و ھەوڵدان بۆ ناساندنی منداڵان بەم ئازادییە و فێرکردنیان، کە ڕێزی لێبگرن. من وەک نووسەرێک ناتوانم ھەرگیز بەرامبەر بەم ھێرش و پەلامارەی ئازادیی نووسین و ڕادەربڕین بەگشتیی و ئازادی مرۆڤ لە ھەموو شێوەکانیدا بەتایبەتی، بێدەنگببم."\nجەختیشیکردووەوەتەوە، کتێبەکانی بۆنی خوێنیان لێدێت، بەڵام خوێنی کێ؟ خوێنی ئەو ژن و کچانەی ڕۆژانە بە تۆمەتی جیاواز دەکوژرێن و لەدوای مردنیشیانەوە گۆڕێکیان پێ ڕەوا نابینرێت .\nڕوونیشیکردووەتەوە ئەو وەک نووسەرێک و وەک مرۆڤێک باوەڕی تەواوی بەوەیە، کە پێویستە ھەمیشە ڕووبەرێکی ئازاد بۆ ئەدەبیات ھەبێت و پارێزراوبێت، ڕووبەرێک بۆ ئەو شێوازانەش لە ھونەر، کە سنوورەکان دەشکێنن و ناترسن لەوەی شتێک بڵێن قبووڵنەکراو بێت و زۆرینەی کۆمەڵگا نەیەوێت بیبیستێ و بیبینێت .\nلە کۆتایی وتەکانیدا سارا عومەر جەختیکردووەتەوە، ھیوادارە ئەم خەڵاتە شتێک لە ئومێد و باوەڕ لەناو ئەو کچ و ژنانەدا بچێنێت، کە وەک ئەو لە ڕۆژگارێکدا بێدەنگ و بێکەسایەتی کراون، بەڵام بەپێداگرتن لەسەر تەسلیمنەبوون و لەسەر بەرەنگاربوونەوە، دەبنە خاوەنی دەنگی خۆیان. دەنگێک، کە دەشێت دنیا بیبیسێت و دانی پێدابنێت .


بیرکردنەوەیەک لە ڕابردوو، رۆمادییە، فاتح ئارش – Peshmergekan\nبیرکردنەوەیەک لە ڕابردوو، رۆمادییە، فاتح ئارش\nپێشەکی. هەموو کەوانێکی بەم شێوەیی …( ) بە مانایی بوونی باسێکی دیکەیە.\nحکومەتی ئەوکاتی عێراق بڕیاری دابوو کە پەنابەرانی رۆژهەڵاتی کوردستان جێگیر لە باشووری کوردستان بگوازێتەوە بۆ رۆمادییە\nو کاتێک کە بڕیارەکە گەیشتبووە قۆناغی کۆتایی بەشێکی تا ڕادەیەک زۆر بنەماڵە پێشمەرگەی حیزب سەر بە پارێزگای کرماشان لە باشووری کوردستاندا لەگەڵ گیروگرفتی جێگایەک بۆ بنەماڵەکانیان رووبەروو بوونەوە و بە بڕیاری حیزب کە ئاکامی گوشاری حکومەتی عێراق بوو دەبا ئەو بەشە پێشمەرگە تەسلیمی ئەو بڕیارەی حکومەتی عێراق بان و بە شێوەی کاتی ڕێزکانی حیزبیان تەرک کردبا، ئەو سەردەمەش سەردەمێک بوو کە حیزبی دیموکرات بڕیار سازمان دان و ڕیکخستنی هێزی داڵەهۆی دا بوو و بۆ کارئاسانی و مانوری سیاسیی پێویستیی بە هێندێک جوڵانەوەی زیاتر لە ناوچەکانی دیکە لە هێندێک بوواردا هەبوو، من لێردا نامەوێت باس لە هۆکارەکان و چۆنیەتیی سەرهەڵدانی بیرۆکەی دروستکردنی هێزی داڵەهۆ بکەم بەڵام دەڵێم بە داخەوە کە ئێستاکە من هیچ کەس لەو عەزیزانەی ناوچەی داڵەهۆ کە ئەوکات بەشێوەیەک لە شێوەکان چالاکی یان کارتێکردنیان لە دروست بوونی هێزی داڵەهۆ دا هەبوو بەشێوەی ڕاستەوخۆو تەواو وەخت لە ڕێزکانی هیچ یەک لە باڵەکانی حیزبدا نابینم …(١).\nئەوکات هەموو تاکەکانی تەشکیلاتی سەلاس لە هەموو بوارکاندا کارتێکردنی زۆر لەباریان لە سەر جێکەوتنی ئەو بیرۆکە هەبوو بەڵام کاتێک کە زۆری نەمابوو بۆ گواستنەوەی ڕاستەوخۆی ئایدیاکە بۆ ناوچەکە و دانانی بەشێوەی پراکتیک دەبا هێندێک پێشمەرگەی تەشکیلاتی سەلاس بە بڕیاری حیزب ڕێزەکانی ئەو تەشکیلاتەیان تەرککردبا و خۆیان لەگەڵ بنەماڵەکانیان روویان لە رۆمادییە کردبا، بڕیارکە هێندێک پێشمەرگەی گرتەوە منیش یەکێک لەو پێشمەرگانە بووم، دەتووانم بڵێم کە بنەماڵەکانمان لە ئوردوگاکانی باشووری کوردستاندا وەک دەستبەسەر کراو بوون وابوو و کاتی گەرانەوەمان بۆ نێو بنەماڵەکانمان هەموومانیان ڕاگۆێزی رومادییە کرد.\nبڕیار وابوو کە حیزب بە زووترین کات بۆ هێنانەوەی ئەو بنەماڵانە و گواستنەوەیان بۆ ناوچەی هەورامان لە ڕێگای نۆێنەرایەتی خۆییەوە لە بەغدا هەنگاو هەڵگرێت، لەو کاتەدا کە لام وابێت کۆتایی ساڵی ١٣٦١ بوو ڕادەیەکی زۆر لە کوردانی سەر بە پارێزگای کرماشان کە پێشتر ڕاگوێزی رومادییە کرابوون و لەوێ دەژیان و بەشیی هەرە زۆری ئەو خەڵکەش لە باری نەتەوایەتییەوە بێتەفاوەت نەبوون و هێندێکشیان پێشمەرگەی دانیشتوو یان هێزی بەرگری و ئەندامی حیزب بوون، کاربەدەستانی حکومەتی عێراق لە رۆمادییە بەتایبەت کاربەدەستانی ئوردوگای رۆمادییە زۆر بە سیاسیی بوونی ئەو ئوردوگا و بیرکردنەوە لە مەسەلەی نەتەوایەتیی رازی نەبوون و بۆ ئەم کارەش پلانیان هەبوو… (٢).\nکاتێک کە ئێمەیان بردە رۆمادییە حیزبی دیموکرات کە زۆرترین لایەنگری لەو ئوردوگا دا هەبوو هیچ چەشنە ڕێکخستنێکی نەبوو و خەڵک بەترسەوە لەسەر مەسەلە سیاسییەکان هەڵوێستیان دەگرت، هەروەک باسم کرد لەو سەردەمەدا باسی سیاسیی بفە بوو هێندێک کەسی سەر بە حیزب لە چەند شوێنی ئوردوگادا وەک تایشەیی، تاوگۆزیی و چەند کەس لە کاکەرەشی هەوڵیان دەدا بۆ بووژانەوەی فیکری سیاسیی و نەتەوایەتیی لە ئوردوگاکەدا بەڵام نەک بەشێوەی ڕێکخستن و زۆر ئاشکارا، گواستنەوەی ئەو ڕادە پێشمەرگەیی تەشکیلاتی سەلاس کە هەمووان ناسراو بوون هێندێک کارتکردنی هەبوو بەڵام نەک بەشێوەیەکی زۆر بەرچاو.\nئێمە چەند مانگێک لە ئوردوگای رۆمادییە ماینەوە و دەتووانم بڵێم کە ئەو سەردەمە سەردەمی هەوڵدانی یوئن بۆ هاتن و ڵێکۆڵینەوە لە وەزعی ئوردوگای رۆمادییە و ڕێگری حکومەتی عێراق لەهاتنی یوئن بۆ ئەو ئوردوگاییە بوو. یوئن تووانی دوای هەوڵێکی زۆر تەنها بۆ جارێک موافیقەتی سەردانی ئوردوگای رۆماییە وەرگڕێت و بێتە ئوردوگا، ئەوکاتە سێ کەس لەو ئوردوگایە لەگەڵ یوئن قەسەیان کرد دوو کەس لە شوێنێکی ئوردوگا بە ناوی خۆلەکە کە نەفەڕێکییان خەڵکی سنە ئەوی تر فارس بوو و منیش لە شوێنی تاوگۆزی و باوەجانییەکان لە کۆتایی ئوردوگاکەدا، وەزعی ئوردوگای رۆمادییە لەو سەردەمە دا زۆر نالەبارتر بوو خەڵک چەند کیلومیتر دەڕۆیشتن بۆ هێنانی ئاوێکی زۆر ناپاک بۆ خواردن، لە بەرق خەبەرێک نەبوو و حکومەتی عێراق بە یوئنی ڕاگەیاندەبوو کە ئەو خەڵکە زۆر وەزعیان باشە و کارخانەی پارچە و قالی بافییان هەیە …(٣). من لە سەرەتا دا بەتێبینییەوە لەگەڵ بازرەسانی یوئن قسەم دەکرد بەڵام هێندێک کەس کە لەو دەوروبەرە بوون هانیان دام کە نەترسم و هەرچی بەباش دەزانم پێیان بڵێم، ئەو هاندانەی خەڵک منی جەسورترکرد بەڵام ئەو چەند وشە ئێنگلیسیی کە فێری بووبم زۆرکەم و بێمانا بوو بۆ ئەو باسە، یەکێک لە یوئنەکان کە بەلای ئێمەدا تێ دەپەڕی تێ گەیشت کە من هاوکارەکەی کێشەی لەیەک حالی بوونمان هەیە و بە زمانی فارسی بە منی گوت” من فەرانسەویم لەگەڵ من قسە بکە من فارسی دەزانم چوونکە چەند سال لە تاران دا لە سەفارەتی فەرانسەدا کارم کردوە و فارسی فێر بووم”، یوئنەکان سێ کەس بوون و دوو کاربەدەستی عێراقییان لەگەڵ بوو بەڵام بەمەبەستی سەرلێشێواندنی ئەو دوو کاربەدەستە عێراقییە یوئنەکان بڵاوەیان دەکرد و زۆرجار کاربەدەستە عێراقییەکانیان دووچاری سەر لێشێوان دەکرد، من ئەوەی لە دڵم دا بوو خستمەبەرباس و هەموو قسەکانی حکومەتی عێراقم بە درۆ خستەوە، ئەوکاربەدەستەی یوئنم برد بۆ ماڵی خانم خیزانی سەید محمەدی شێری و وەزعی ماڵەکە بینی و ئاوی ناو بەرمیلەکە کە چەند کرمی سوری تێدا بوو پێ پیشان دا، یەکێک لە کارمەندە عێراقیەکان خانەقینی بوو هەم کوردی دەزانی هەم فارسی داوای لە من کرد کە دەست لەو کردارم هەڵگرم بەڵام تازە کار لەکار ترازابوو ئەوەی بە قازانجی خەڵک بوو گوتبووم و دەمزانی کەس ناوی من ناهێنێت، ئەوکات من هەم مووی سەرم زۆر درێژ بوو هەمیش ریشێکی درێژم هەبوو، دوای ڕۆیشتنی ئەوان مووی سەرم کورت کردەوە و ریشەکەم تاشی و هەرچی بە دوام دا گەڕان و گوتیان بێت هەرچی پێویستە پێی بدەین بێسوود بوو خەڵک گوتەبوویان نەمان ناسیووە بەڵام بەداخەوە ئەو دوو نەفەرەکەی دیکەیان پێدا کرد بوو دوای لێدانێکی زۆر بۆ ماوەیەک زندانی کرابوون…(٤).\nدوای سێ چوار مانگ هەوڵ و تەقالا کارێکی ئەوتۆ بۆ گەڕانەوەی ئێمە نەکار و شەهید مەحمود نامەیەکی بۆ من ناردبوو کە چاوەڕووان بم و لەگەڵ ئەوانەیی کە بۆ خۆم دەزانم بە نهێنیی پێوەندی بکەم، ئەگەر باش لە بیرم مابێت بە بڕیاری حیزب شەهید مەحمود (مەحمود دیموکرات) لەگەڵ کاک مەحەمەد وەلەدبەگی بە بەڵگەیەکی نیوە ڕاست و نیوە دروستکراوەوە بە دوامان دا هاتن بۆ ئوردوگای رۆمادییە، “تێبینی ئەوان لای حکومەتی عێراق گوتەبوویان بۆ سەردان دەڕۆن بۆ رۆمادییە و باسی هاوردەنەوەی ئەو بنەماڵانە لە ئارا دا نەبوو چوونکە نەیان دەتووانی ئەو کارە بکەن”، لەو سەردەمەدا هاتنی دوو کادری حیزب بە شێوەی قانوونی بۆ ئوردوگای رۆمادییە لە باری سیاسیی و بوونییەوە هەنگاوێکی زۆر گرنگ بوو، من لەوە ئاگادار بووم کە کەسێک لەلایەن حیزبەوە دێت و چۆن پێوەندیمان لەگەڵ دەکات بەڵام نەم دەزانی کەی دێن، بەیانییەک زوو ئاگادار کرامەوە کە شەهید مەحمود و کاک محمەد وەلەدبەگی ئەو شەوهاتوون بەڵام پێش لەوەی بتووانن لەگەڵ ئێمە پێوەندی کەن هەر دووکیان گیراون و دەمانچەیەکی حیزبیان لەگەڵ خۆیان هێناوە کە لە ماڵی عەزیزی کاکەلی مروەت بەجێیان هێلاوە و ئەگەرتووانیم فیکرێکی بۆ بەکەم.\nکەسێک کە بۆ ماوەی چەند حەوتەیەک بە دەستوری دستگای ئەمنییەتی عێراق لە سەردەمێکدا کە تەشکیلاتی حیزب لە ناوچەیی سەلاس لەگەڵ بێسەروبەرەیی بەرەوڕوو بووە بەمەبەستی سەر دەرهێنان لە شێوەی کاری تەشکیلاتی حیزب تووانیبووی خۆی بخزێنێتە نێوڕێزەکانی حیزبی، ئەو کەسە لەو سەردەمە دا لە ئوردوگا دا بوو و خۆی بە بەعسی دەزانی و کاری سیخوری دەکرد و لە هاتنی ئەم دوو کادرەی حیزب ئاگادار دەبێت و ڕاپۆرتێکی خۆی ئاسایی دەدات بە دامودەستگای بەعس و هتد…(٥) لەئاکام دا هەر دووکیان دەستبەسەر دەکەن و لە ڕێگای زیندان بە زیندانەوە دەیانبەنەوە باشووری کوردستان.\nئەم هەوڵەی حیزب لەو قۆناغە دا هەرچەندە لەگەڵ شکست بەرەوڕوو بووەوە بەڵام کاردانەوەی زۆرباشی هەبوو و تووانی یارمەتییەک بێت تا هەستی نەبەزی خەڵک زیاترکات و حکومەتی عێراق و هاوبرانیان لەگەڵ کۆسپ بەرەورووکاتەوە و فاکتەرێکی بچووک بێت بۆ سەرهەڵدانی کاری سیاسیی لە رۆمادییە دا.\nهەموو ئەو تاقمە پێشمەرگە کە پێکەوە هاتبووین یان هیچمان نەبوو یان ئەگەر شتێکمان هەبوو هەراجمان کرد بوو، من بۆ خۆم شتێک کە قیمت بکات قاڵییەکی دوو لە سێی ماشینیم هەبوو لەگەڵ تەجیلێک بە ڕادەیەکی زۆر شریتی گۆرانییەوە کە وەلی مام خانالی ماڵی ئاوابێت تووانی بیفرۆشێ و هەمووان بدات بە نزیک ٣٢ دینار.\nزۆری نەخایاند دیسان شەهید محمود بە تاکەکەسی گەڕایەوە بۆ رۆمادییە و تووانیمان پێکەوە پێوەندی بکەین، بۆ چوونەوەی ماڵ دەبا بڵگەی رەسمی حکومەتت هەبایە و ئەگەر وانەبا شتەکە دەبووە شێوە جورمێکی سیاسیی، هەروەها لەو سەردەمەدا هەموو کوێخاکانی ئوردوگا قەوڵییان بە حکومەت دابوو هەرکەس هەڵهات بە زووترین کات حکومەت ئاگادارکەنەوە.\nشەهێد محمود زۆر کەس لە کوردەکانی باشووری کوردستان نشتەجێ لە رۆمادییە و بەغدا دەناسی و تووانی دوو حەشارگا پێدا کات، چێشتخانەیەکی کوردی باشوور لە شاری رۆمادییە دا ژورێکی تاکی لە پشت چێشتخانەکەدا هەبوو کە هەموو لیباسەکانمان بە نهێنیی دەناردە ئەوێ و دەمانشاردوە و تاکاتی هاتنی خۆمان، لە بەغداش کابرایەکی کورد کە هوتێلی هەبوو قەوڵی خەشاردان و شاردنەوەی ئێمەی بە شەهید محمود دابوو، مینیبوسی کابرایەکی کوردی بەغدا لە شاری رۆمادیەدا ئامادەی بردنەوەی ئێمە بە چەند قۆناغ بوو، قۆنا‌غی یەکەم رومادییە بەغدا و قۆناغی دووهەم بەغدا شارەزور بوو.\nکۆی هەمووان بە بنەماڵەوە ٣٢ کە یان ٣٧ کەس دەبووین بەڵام من ناوی هێندێکیانم لە بیرکردوە ئەوانەی کە بۆ گەڕانەوە ئامادە کرابوون و ناویانم لە بیرە بریتیی بوون لە: ١- رەحمەتی کاکە عەبدولا محەمەدی، ٢- شەهید عەولەزیز محەمەدی، ٣- ی- ق، ٤- خۆم، ٥- و- خ، ٦- …؟ بەڵام لە کۆتایی دا بڕیارمان دا کە شەهید عەباس وەیسی و شەهید ئەمیر بابایی لەگەڵ ئەو کاروانە بەرینەوە واشمان کرد.\nزۆر کەس لەو بوارەدا یارمەتی کردین بۆ بردنی لیباس بۆ شاری رۆمادییە، بۆ پێداکردنی بەڵگەی هاتووچۆ لە ئوردوگاوە بۆ شاری رۆمادییە، بۆ پێوەندی کردن و زنیاری دان بەڵام دەتووانم بڵێم کە عەزیزی کاکەلی مروەت و رەحمەتی رەسوولی برای لێبوردوترین کەس بوون لەو بوارەدا.\nهەموو ئەو کەسانە کە بڕیار بوو بگەڕێنەوە ناردمان تا سواری مینیبوسەکە بن کە لە قەراخیک دا ڕاوەستابوو دوایش شەهید محمود ڕۆیشت بەڵام ئەو کەسەی کە قەوڵی دا بوو دواین بەڵگەی رۆیشتنە دەرەوەمان بۆ بێنێت هێندێک و درنگ کەوت و کاتێک کە چاوەڕوانی بەڵگەی دەرچوون بووم دیتم برای موختارەکەی (کوێخا) من و دوو کەسی دیکە بە سواری دووچەرخە هات بۆ گۆڕەپانی ئیدارەکانی عێراقی، دڵە خورپەم پێدا کرد و رێگام پێگرتوو و وەتم ئەگەر بۆ ئەوە دەڕۆیت کە بڵێت ئێمە هەڵهاتووین هێندێک ڕاوەستە تا کارەکەی من جێبەجێ دەبێت ئەوکات بڕۆ بەڵام مەڵێ کەی ڕۆیشتووین قەبووڵی کرد و منیش گەیشتمە ئەوان و ڕۆیشتین لە چێشتخانەکە دا خۆمان حەشار دا تا نزیکی ئێوارە سوار بووین و بەبێ گرفتاری گەیشتینە حەشارگای دووهەم لە بەغدا، لەبەغدا هەمووانمان لە چەند ژوری تایبەت دا حەشار دا بەڵام من و شەهید محمود ڕۆیشتین بۆ ماڵی هاوزاواکەی ئەو کە ماڵیان لە بەغدا بوو و شەومان لەوێ تیپەراند، بەیانی زوو ڕۆیشتین و هەموومان سواری هەمان مینیبوس بووینەوە و تا کەلار هیچ کێشەیەک نەبوو بەڵام لە کەلاردا دوو سەربازی کلاو سوور هاتنە رێگامان، من و شەهید محمود لە پێش مینیبوسەکە لە تەنشت ڕانندەکە بووین سەربازێکیان لە تەنشتەوە هات و بە شەهید محمودی گوت کە شیشەی ماشینەکە بەکاتەوە، شەهید محمود شیشەکەی کردەوە و سەربازەکە چاوی لە عەرزی ماشینکە کرد و زۆر بە گورجی دەستی دایە کەڵەشێرکۆفەکەی و رووی لە ئێمەکرد هاواری لە سەربازەکەی دیکە کرد، من و شەهید محمودیان بردە خوارەوە دەستیان پێ بەرزکردینەوە، عەرەبیم نەدەزانی بەڵام لە کۆتایی دا بۆم دەرکەوت کە دەمانچە جێماوەکە کە لە نێو هێند کاغز و دەفتەر دا لە نێو کیسەیەکی پلاستیکیمان خستبوو بە ڕێگادا هاتووەتەدەر و سەربازەکە بیناویەتی، شەهید محمود گوتی ئەوە دەمانچە ئەوە و ئەویان لەگەڵ دەمانچە برد و منیان ئازادکرد، لە کاتی گێرەو کێشەیی ئێمە و سەربازەکاندا بەشێکی زۆری خەڵکەکە هەڵهاتبوون دوایی بەشێکمان پیدا کردەوە بەڵام تا چەند رۆژ نەمان زانی شەهید عەباس و و-خ لە کوێن. دیسان ئەو کردەوەی حیزب تووانی زیاتر رەنگدانەوەی لەسەر هەڵسوڕانی سیاسیی لەو ئوردوگایەدا هەبێت. سەرکەوتوو بیت .\nنووسینی: فاتح ئارش\nPosted in بیره‌وه‌ری, فاتح ئارش


ناوی پڵنگی بچووک چییە - بابەت\nالرئيسية ⁄ ئاژەڵ و رووەک ⁄ ئاژه‌ڵه‌ی ڕاوکەر ⁄ ناوی پڵنگی بچووک چییە\n1 ناوی پڵنگی بچووک چییە:\n1.2 پڵنگی بچووک:\n1.3 شوێنەکانی بڵاوەپێکردن:\n1.4 جووتکردنی پڵنگەکان:\n1.5 جۆری تایگەر:\n1.6 پەیوەندی پیاو لەگەڵ پڵنگ:\n1.7 پێستی پڵنگ:\nناوی پڵنگی بچووک چییە:\nپڵنگی دڕندە یەکێکە لە گەورەترین ئەندامانی خێزانی پشیلە کان یان سۆنەرەکان لە ناو بەشی مامیدا ، جیای دەکاتەوە لە باقی هێڵەکانی تری نموونەی خێزانی سنۆڕت کە لە سەری پڵنگەوە درێژ دەبێتەوە بۆ پشتی لەشی لە ڕەشێکی ڕەشدا لەسەر فووی پرتەقاڵی سوور . هۆکاری ناوی پڵنگەکە ئەوەیە کە لە وشەی پڵنگەوە وەرگیراوە، واتە بە بەیتێک یان بە جەستەیەوە دیارە. جەستەی گەورەترین پڵنگ 3.38 م درێژە و بە کۆمەڵ 388 کیلۆ پڵنگەکان درێژترین ددانیان هەیە لە نێوان سمۆرفەکان، بە درێژی7.6 سم بە شێوەیەکی سەرەکی ئاژەڵی لەشکراو دەخۆن، وەک ئاسک و بۆی\nپڵنگی بچووک ناوی (الفاراز) ە، ئاژەڵێکی سەر بە خێزانی پشیلەیە، لە هەموویان دڕندەتر، کە بە دەستێکی گەورەی دڕندە و دەستدرێژییەکی گەورە لە نێوان جۆرە ئاژەڵە جیاوازەکانی سەر زەویدا دیاری دەکرێت. لەشی بەهێزی ئەو ، کە دەبێتە هۆی نەهێشتنی هەر نێچیرێک ئاسانتر دەکات ئەگەر کێشێکی قورس بێت ، بە سوپاس بۆ قاچ و شانەکانی بەهێز ، یارمەتی دەدات بە لەش و شانەکانی بەهێز . ئەو گەنجانە لەلایەن دایکەوە پەروەردە دەکرێن، چونکە چاودێری هیچ چالاکییەکی کۆمەڵایەتی پڵنگەکان نەکراوە؛\nماڵی پڵنگ ەکان ڕووبەرێکی بەرفراوانی ئاسیای لە خۆگرتووە، لە سنووری تورکیاوە تا کەناری ڕۆژهەڵاتی ڕوسیا وەک کەونیەکی سروشتی بۆ پڵنگەکان، بەڵام تا ئێستا 93%ی پڵنگەکان لە سەرتاسەری جیهانەوە ون بوون، کە لە باشوری ڕۆژئاوا و ناوەڕاستی ئاسیاوە هەڵوەشینراون، دوورگەکانی جاڤا، بالی و باقی وڵاتانی ڕۆژهەڵاتی ئاسیا پڵنگی بەنگال ی یوونی خۆی لە ناوەڕاستی هیندستان دا لە ژمارەی 2000 کەس دا پارێزراوە . ئەو ناوچە پڵنگانەی کە ماون ئێستا ناوچەی تایگای سیبریان و دارستانی مەنگرۆڤی خولگەیین ئێستا پڵنگەکان لە گروپە دابڕاوەکاندا دەژین لە ئەنجامی ژمارە داڕماوەکانیان و هەڕەشەی سەر و شکانی شوێنی خۆیان و ئێستا ژمارەیان چوار هەزارە، لە سەرەتای سەدەی بیستەمەوە لە 100 هەزارەوە بەرزن\nپڵنگەکان بە تەواوی ساڵ جووت دەبن، بەڵام بەهار وەرزی پەسەندی جووتبوونە، هەروەها بە خێرایی جووتبوون ڕوودەدات بۆ ئەوەی لە ڕۆژانی دوایدا لە ڕەگەزی نێری مێ بەجێبهێڵێت کاتێک دڵنیا بوو کە دووگیانە. دووگیانبوونی مێینەنزیکەی چوار مانگ بەردەوام دەبێت و لە نێوان 3 بۆ 4 گەنج دا لە حاڵەتی ئاساییدا دادەنێت . لە ماوەی نزیکەی هەشت هەفتەدا پۆلێنکردن یان ڕیزکردن لە دەرەوەی بۆررۆ دەتوانێت لە بۆربۆڵەوە بۆ فێربوونی شتەکانی ژیان لە لایەن دایکەوە دەرکەوێ کە یەکەمیان بۆ ڕزگار بوون لە هەڕەشەکانی دەوروبەری وەک مرۆڤ لە نیمچە کیشوەری هیندی ، ئاژەڵە مەترسیدارەکانی وەک مار و ئەوانی تر . پاشان دایکەکە فێری دەکات چۆن ڕاو بکات بە سەیرکردنی هەڵئاوسانەکەی لەسەر نێچیرەکە و پلان بۆ ئەوە دائەبڕێ. پڵنگ بە هەردوو قەبارەی مامناوەند و قەبارەی گەورە، وەک ئەنتیلۆپ، بەرازی کێوی، گا، گامێش، جنۆک و ئاسک، بە گرتنی مل و نەهێشتنی نێچیر بە خنکاندنیان و بڕینی خوێن لە سەر، بە و شێوەیە گەنجان ناتوانن پشت بە خۆیان ببەستن بۆ ڕاوکردن تا دوای ساڵی یەکەم، پڵنگهەتا دوای ساڵی سێیەم یان بە پێی جۆر ەکەی خۆی بە گەورەبوون نەگاتێ، کێشی دەگاتە 300 کیلۆ\nپڵنگ چەند جۆرێکی جیاوازی هەیە\nپڵنگی سوماتران، لە دوورگەی سوماترا دەژی، بچووکترین جۆری پڵنگ-ە، کە کێشی نزیکەی 140 کیلۆ دەبێت\nپڵنگی بەنگالی سپی لە بۆرما، تایوان، نیپاڵ، بەنگلادیش و هیندستان دەژی نێرەکە کێشەکەی نزیکەی 230 کیلۆ دەبێت\nپڵنگی مالایا کە دەکەوێتە دوورگەکانی مالاییەوە، کێشەکەی نزیکەی 120 کیلۆ\nپڵنگی سیبیری، گەورەترین جۆری پڵنگ، دەتوانێت کێشی 385 کیلۆ\nپڵنگێک لە باشوری چین کێشەکەی نزیکەی 177 کیلۆ\nپڵنگی زێڕین پڵنگێکی کوشندە و زۆر جوانە .\nپەیوەندی پیاو لەگەڵ پڵنگ:\nپەیوەندی نێوان پیاو و پڵنگ پەیوەندی نێوان دوو حیزب بووە و بەردەوامە و هەوڵێک ە لە لایەن هەر لایەکەوە بۆ ئەوەی بەسەر ئەوی تردا زاڵ بێت . لە سەدەکانی ڕابردووەوە مرۆڤ دەستی کرد بە هەوڵەکانی بۆ کۆنترۆڵکردنی پڵنگەکە و نیشاندانی هێزی خۆی بە نەهێشتنی پڵنگەکە، یارییە جۆراوجۆرەکان لە کیشوەری ئاسیادا بڵاو دەبنەوە بە دەوری توانای پیاوان دا دەخولێتەوە بۆ کۆنتڕۆڵ کردن و گرتنی پڵنگ ، ئەم یارییانە لە سەدەکانی نۆزدە و یازدەدا سەرلەمی داگیرکاری و میرەکانی بەریتانیایان بردەوە ، بەڵام ئەمە ڕێگر نەبوو لەوەی پڵپڵەکان بە دڕندانەهێرش بۆ سەر مرۆڤ بکەن و بیخۆن کاتێک لە ناوچەکانی کۆبوونەوەی پڵپڵ نزیک دەبوونەوە یان لە منداڵانی پڵپڵ نزیک دەبنەوە و ئەم دیاردەیەش لە لادێی هندستان دا بڵاو بوویەوە و پڵنگەکان بوونە یەکێک لە هۆیەکانی مردن لە هیندستان بڵاوبوویەوە\nچینییەکان بەشەکانی لەشی پڵنگیان لە دەرماندا وەک دەرمانی ئازاردا و هەروەها هاندەران بەکارهێناوە، بەڵام هیچ کاریگەریەکی پزیشکی لەسەر بەشەکانی جەستەی پڵنگ لەسەر مرۆڤ بە شێوەیەکی زانستی سەلمێنراوە چین هەروەها ڕاوکردنی پڵنگ-ی بۆ بەکارهێنانی لە چارەسەر قەدەغە کردووە و بە نایاسایی لە قەلەم دراوە پڵنگ لە تراسەکانی ڕۆمانی کۆندا لە شەڕلەگەڵ مرۆڤ و ئاژەڵەکانی تردا بەکاردەهێنرا لە سەدەی 17 دا ئەوروپییەکان پڵنگیان بۆ پاراستنی قەڵاکانیان بەکار هێنا، هەروەها وەک سیمبولی هێز و پارێزبەندی قەڵاکان بەکاری هێنابوون لە سەدەی 18دا مرۆڤ دەستی کرد بە دەستەمۆکردن و ڕاهێنان و شوێنکردنی پڵنگەکان لە ناو بازنەکانی سێرک، ئەمەش بەهۆی ئامادەبوونیان بووە بە سەرمایەیەکی گەورە بۆ کارمەندانی سێرک\nپڵنگەکان بە شێوەیەکی بەربڵاو ڕاویان کردووە بۆ کۆکردنەوەی پێستەکانیان؛ پڵنگ پێستێکی زۆر خۆشووشکەر و خۆشونازیان هەیە. پێستەکانی پڵنگ لە دەیەی 1960 دا بەرزبوونەوە، بە نرخی تاکە پڵنگێک پێست بە 4250 دۆلار، قازانجێکی زۆر گەورەی بۆ گوندنشینان و هەژارانی ئاسیا کرد لەگەڵ کەمبونەوەی دانیشتوانی پڵنگ لە سەرتاسەری جیهاندا، کۆمەڵگاکانی پاراستنی ئاژەڵ دەستیان بە هەڵمەت کرد بۆ رێگرتنی ڕاوکردنی پڵنگ لە ساڵی 1977\nئاژه‌ڵناوی پڵنگی بچووک چییە


بە ھەوڵی ژووری بازرگانی و پیشەسازی سلێمانی کێشەی خاوەن کارگەکانی نانی تیری لەشاری سلێمانی چارەسەرکرا، نرخ و رێنمایی نوێ بۆ كارگەكانی دروستكردنی نان دادەنرێت و بۆ جێبەجێكردنی رێنماییەكان لیژنە هاوبەشەكانی قائیمقامیەتی سلێمانی چادێریان دەكەن .\nسیروان محەمەد سەرۆکی ژووری بازرگانی و پیشەسازی سلێمانی ڕایگەیاند: خاوەنی کارگەکانی سلێمانی سەردانیانکردین و کێشەکانیان ئاڕاستەی ئێمەکرد کە لەگەڵ لیژنەکانی قائیمقامێت بۆیاندروستبووە ، وەئێمەش کێشەکەمان بۆ بردنە لای قائیمقامێتی سلێمانی و لەگەڵ لیژنە ھاوبەشەکانی کۆبوینەوە و بەھەوڵی ئێمە توانیمان لەسەر نرخێک ڕێکەوین کە ھەردولا ڕەزامەدیان لەسەر پیشاندا.\nكارگەكان ئەو بەرهەمەی كە دەیخەنە بازاڕەوە و تاڕادەیەكی باش پێداویستی بازاڕ دابین دەكەن، هەروەها بۆ یەكخستنی نرخ و بەرزكردنەوەی ئاستی جۆر و پێكهاتەی ئەو نانانەی كە لە كارگەكاندا بەرهەم دەهرێنرێت.\nسەرۆژی ژووری بازرگانی ڕاشیگەیاند لەگەڵ ئاوات محەمەد قائیقمامی سلێمانی و خاوەن کارگەکان، بۆ ئەوەی بەرهەمێكی تەندروست بە نرخێكی گونجاو بگات بە دەستی هاوڵاتیان هەموو هەنگاوێكی پێویست دەگرنە بەر و پێویستە خاوەنی كارگەكانی نان پابەندبن بە كۆی ئەو مەرج و رێنماییانەی كە لەلایەن لیژنەهاوبەشەكانی قائیمقامیەتی سلێمانیەوە ئاراستەیان دەكرێت.\nسیروان محەمەد ئاماژەی بەوەشدا، نرخ و رێنماییەكان گشت گیرەو لەمەودوا كار بەو رێنماییە نوێیانە دەكرێت, لیژنە هاوبەشەكانش راسپاردراون چاودێری هەموو كارگەكان بكەن و رێگری لە هەموو جۆرە سەرپێچیەك بگرن .\n* نرخ و رێنمایی نوێ بۆ كاركردنی كارگەكانی نان لە سلێمانی\n1-"28" نانی تیری بە "8" هەزار و "500" دینار بە كێشی گونكی "190" غرام\n2-هەشت نان بە "1000" دینار بە كێشی گونكی "130" غرام\n3-هەشت كولێرە بە "1000" دینار بە كێشتی گونكی "130" غرام\n4- چوار كولێرە بە "1000" دینار بە كێشی گونكی "260" غرام\n5-یەك ناوەشكێنە بە " 500" بە كێشی كونكی "250" غرام\n6-یەك ناوساجی بە "250" دینار بە كێشی "130" غرام\n7- یەك كەلانە بە "500" دینار بە كێشی گونكی " 150" غرام\nتێبینی : بەكارهێنانی كونجی و ڕەشكەو شمڵی یان هەر بابەتێكی لەو شێوەیە نابێتە هۆی زیادكردنی نرخ یان كەمكردنی كێشی گونك


دەستپێک » سەیارە » ئۆتۆمۆبیل بۆ فرۆشتن »ژمارەی ڕیکلام #4430\nدانراوە Jan 08, 2022 | چەند جار بینراوە: 19033\nجۆری ڕیکلام: جۆری ڕیکلام\nگەڕەک / شوێن: بەحرکە\nکیلۆمەتر: 144000 Km\nویل و تایە: 16 inch\nرەنگ سپی . ناو سوور . دوگمە نیکل . سەقف سلاید . ڤۆلیۆم سوکان . ئاوێنە کارەبایی . حساسی دواوە سیستمی ABS . ئایرباگ سوکان . ویل کەپ هەر پێنج ویل . بێ بۆیاغ . تەنها دەعامی دواوە گۆڕاوە . یەك بست لە دەرگای دواوە فلچەکاری هەیە . لە پێش و لە پاش جەمپێکی سووکی هەیە .\n0 نامەکان on کیا سیراتۆ ٢٠١١ بۆ فرۆشتن\n0 reviews on کیا سیراتۆ ٢٠١١ بۆ فرۆشتن\nبەکارهێنەرە لە: Jun 18, 2018\nڕینۆ فلوێنس (renault fluence)


توركیا ساڵی داهاتوو ڕێفراندۆمێکی دیکە بەڕێوە دەبات\nڕۆژهەڵاتی ناوەڕاست 05/09/2021 - 11:02 کارزان گلی\nتوركیا خۆی ئامادە دەكات بۆ هەمواركردنەوەی دەستوور، لە ساڵی ٢٠٢٢دا بچێتە ناو ریفڕاندۆمێكی ترەوە، بەڵام دیار نییە لەو هەمواركردنەوەی دەستوورەدا مافی كورد فەراهەم كراوە، یاخود بە یاسا جێگیری دەكەن؟\nرەجەب تەیب ئەردۆغان سەركۆماری توركیا، لە وتارێكدا باسی لە هەمواركردنەوەی دەستوور كرد و گوتی: "خۆمان ئامادە كردووە تا لە ساڵی ٢٠٢٢دا دەستوور هەموار بكەینەوە و بۆ دەنگدان لەسەری بیخەینە بەردەم میللەت".\nبەڵام پارتە ئۆپۆزسیۆنەكانی توركیا داكۆكی دەكەن لەوەی پشتگیری لە هەمواركردنی دەستوور ناكەن، ئەگەر سیستەم نەبێتەوە پەرلەمانی.\nپارتی داد و گەشەپێدان (ئاكەپە) و پارتی بزووتنەوەی ناسیۆنالیستی (مەهەپە)، بە یەكەوە دەستوورە تازەكەیان ئامادە كردووە، بەڵام سیستەمی سەرۆكایەتییان تێیدا جێگیر كردووە.\nبە گوێرەی ئەو زانیارییانەی ماڵپەڕی (T24) بڵاوی کردووەتەوە، بۆ ئەوەی ئاكەپە و مەهەپە دەستووری تازە بخەنە ریفڕاندۆمەوە، لە كۆی ٦٠٠ پەرلەمانتار پێویستیان بە دەنگی بەڵێی ٣٦٠ پەرلەمانتار هەیە و كورسییەكانی ئاكەپە و مەهەپەش ناگاتە ئەو رێژەیە.\nبەرپرسێكی ئاكەپە قسەی بۆ رۆژنامەی (جومهوریەت)ی توركی كردووە و دەڵێت ئەگەر ئۆپۆزسیۆن لەناو پەرلەمان دەنگ بە هەمواركردنەوەی دەستوور نەدەن تا بخرێتە ریفڕاندۆمەوە، ئەوكات دەنگدەری خۆیان لێیان قبووڵ ناكەن.\nئەوەی گرنگە بۆ كورد، ئاخۆ لە هەمواركردنەوەی دەستووردا تا چەند باسی كورد كراوە؟ ئایا بە هەمان شێوەی جاران دەڵێن لە توركیا یەك زمان هەیە و ئەویش زمانی توركییە؟ ئایا دەڵێن لە توركیا یەك نەتەوە هەیە ئەویش توركە؟\nكاتێك ناوەڕۆكی دەستوورە تازەكە ئاشكرا بوو، دەردەكەوێت كورد لە كوێی ئەو هاوكێشەیە دایە.


November 2016 - MONTHLY_ARCHIVE\nCOM_MONTHLYARCHIVE_SELECT_CATEGORY -- سیاسی (6) -- وتووێژ و چاوپێکەوتن (1) -- بەیاننامە و ڕاگەیەندراو (2) -- کۆمەڵایەتی (7) -- کاروچالاکی (1) -- ئەدەبی و هونەری (1) -- ئاگاداری (2) لاپەرەی تایبەت (1)\nپەیامی مامۆستا حەسەنزادە بۆ کۆڕیادی حەسەن قزڵجی:\nدۆستانی بەڕێز!بەشدارانی کۆڕی ڕێزگرتن لە مامۆستا "حەسەن قزڵجی"!دەگەڵ ڕێز و سڵاوی گەرم، ئاواتم دەخواست ئەو شانسەم هەبێ وێڕای ئێوە لەو کۆڕەدا کە بەبۆنەی یادی ١٠١ ساڵەی لەدایک‌بوونی ئەو گەورە پیاوەی بو...\nنامێلکه‌ی تایبه‌ت به بۆنه‌ی ٢٥ی نوامبر رۆژی نه‌هێشتی توندی وتیژی دژی ژنان. ئامادەکردنی: ڕەحمان نەقشی\nنامێلکه‌ی تایبه‌ت به بۆنه‌ی 25ی نوامبر رۆژی نه‌هێشتی توندی وتیژی دژی ژنان، ئەو نامیلکەیە پێکهاتووە لە کۆمەڵێک بابەت و نووسراوەی و ڕاگەیاندراو و وێنەی تایبەت بە ڕۆژی ٢٥ ی نوامبری لەخۆ گرتوون، کە با...\nپێویستە راستگۆبن لەگەڵ منداڵەکانتان.. رەزا شوان\nراستگۆیی بریتییەلە وتنی قسەی راست و رەوا، پێویستە هەموو مرۆڤێک راستگۆبێت لە قسەکانی و لە کردارەکانی و لە بیروباوەڕی و لە نیازپاکی و لە دڵپاکی و لە بەڵێنەکانی و لە دڵسۆزی و لە خۆشەویستیو لە هاوبەستە...\nکانگای هێز و توانا لە کۆنەوە تا هەنووکە، لەسەر پانتای کۆمەڵگادا، گۆڕانکارییەکی زۆری بەسەرا هاتووە. سوپای چەکدار کە یەکەم سەرچاوەی هێز و توانا بوو، جێگەی خۆی دا بە پوول و سەرمایە کە بە هاتنە ئارای "...\nئاگاداری پرسە و سەرەخۆشی کەسایەتی ناسراوی ڕۆژهەڵاتی کوردستان، کاک عەبدووڵا شەرەفکەندی\nدوکتور سادق و هەژاری شاعیر بە دیداری عەبدووڵا شەرەفکەندی شادبوونەوە! ئاغالە گیان، کچەکان نەگەیشتنە ماڵئاوایی، هیوادارین سادق و هەژار و کچی قازی (دایکت) لەئامێزت بگرن. بابە گیان، خاڵی خۆشەویست، هاور...\nبەرێوەچوونی کۆنفڕانسی کومیتەی گشتی حیزبی دیموکراتی کوردستان لە وڵاتی سوید\nڕۆژی شەممە ڕێکەوتی ١٩ی نۆڤامبری ٢٠١٦ی زایینی، بەرامبەر بە ٣٠ خەزەڵوەری ١٣٩٥ی هەتاوی، کۆنفڕانسی کومیتەی گشتی حیزبی دیموکراتی کوردستان لە وڵاتی سوید، بە بەشداری بەشێکی زۆر لە ئەندامانی حیزب کە لە هەم...\nڕۆژنامه‌ی کوردستان ژمارە ٦٩٢ لە ژێر چاپ هاته‌ده‌ر.\nڕۆژنامه‌ی کوردستان ژمارە ٦٩٢ لە ژێر چاپ هاته‌ده‌ر. ڕۆژنامه‌ی کوردستان ئۆرگانی حیزبی دێموکراتی کوردستان که له کۆمه‌ڵێک وتار و بابه‌تی سیاسی و هه‌واڵ و هه‌روه‌ها به‌شی ئه‌ده‌ب و هونه‌ر پێک هاتووه، ل...\nمەرگی گەورەپیاوێک.عه‌بدوڵڵا حه‌سه‌نزاده\nپێش نیوەڕۆی ڕۆژی پێنجشەممە ٢٧ی خەزەڵوەری ١٣٩٥ی کۆچیی هەتاوی بەرامبەر بە ١٧ی نۆڤەمبری ٢٠١٦ی زایینی گەورەپیاوێکی کورد و خەباتگێڕێکی ڕێگای ڕزگاریی کوردستان پاش نیزیک بە سێ ساڵ بەربەرەکانی لەگەڵ نەخۆشی...\nئاگاداری سێمینار به بۆنه‌ی ڕۆژی جیهانی به‌ره‌نگار بوونه‌وه له‌گه‌ڵ تووندوتیژی دژ به ژنان لە سوئێد ـ شاری ستۆکهۆڵم\nپێکهێنانی سێمینارێک بۆ بەرێزان: سالار شڵماشی تێراپێست و شارەزا لە بواری نەخۆشە دەروونیەکان و ئازارە جنسیەکان و هەروەها نیشتمان ئێراندووست رۆژنامەوان و مێدیاکاری ڕادیۆ زایەڵە و دەرهێنەری دێکۆمێنتاری...\nڕاگەیەندراو بە بۆنەی کۆچی دوایی کەسایەتیی ئایینی‌و تێکۆشەری دێرینی دیموکرات مامۆستا مەلا محەممەد عوسمانی\nبە دڵێکی پڕ لە ماتەمەوە ڕادەگەیەنین کە ئەمڕۆ بەیانی پێنجشەمە ٢٧ی خەزەڵوەر(١٧ی نوڤەمبری ٢٠١٦)، تێکۆشەری دێرینی حیزبی دیموکراتی کوردستان‌و خۆشەویستی کۆمەڵانی خەڵک مامۆستا مەلامحەممەد عوسمانی، لە تەمە...\nسوڵتانی بەختەوەریی ... !!! . بەشی چوارەم . حەمید عەزیز\nئەو ڕۆژەی کەسێکی نوێ دەبێتە ئاشناو هاوڕێت دڵخۆش بەپێی لەوانەیە ببێتە هۆکاری بەختەوەریی و گۆڕینی هەموو ژیانت بۆیە مرۆڤەکان چەندە زاناو هۆشیار بن نازانن سبەینێ چی دەگوزەرێت ... !!! . دەمەوێت بە جێ بە...\nدیموكراسیی له تیئۆرییه‌وه بۆ تێڕوانین! به‌شی ٢٢. ئاریتما محه‌ممه‌دی\n(مه‌زنایه‌تیی كورد له‌وه دایه كه به‌بێ ئه‌وه‌كه خاوه‌ن ده‌وڵه‌تی خۆی بێ، یه‌كگرتوویی نه‌ته‌وه‌یی خۆی پاراستووه، كه‌چی گه‌لانی دیكه بۆئه‌وه‌كه یه‌كگرتوویی نه‌ته‌وایه‌تییان بپارێزن سنووریان در\nبە بۆنەی رۆژی جیهانیی لێبووردن.. رەزا شوان\nچەند بەهایەکی بنەمایی هەن، کە مرۆڤ و کۆمەڵگا ناتوانن بەبێ ئەو بەهایانە بژین، سووریشن لەسەر ئەوەی کە ئەو بەهایانە بۆ منداڵەکانیان بکوێزنەوە.. گرنگترینی ئەو بەهایانەش لێبووردنە کە لە لووتکەی ریزبەندی...\nدیموكرات پاش خالید عەزیزی .. هاوار بازیان\nدواجار دەنگۆكە وەڕاست گەڕا كە سكرتێری گشتیی حیزبی دیموكراتی كوردستان، خالید عەزیزی پاش نێزیكەی 9 ساڵ دەستی لەو پۆستە كێشایەوە. هەرچەندە خۆی كۆمەڵێك هۆی بۆ ئەو بڕیارە هێناوەتەوە و لەنامەیەكدا روونی ...\nڕەحمان نەقشی، سەربازی بێ‌ناوونیشانی بزووتنەوەیەک. قادر وریا\nلەم دوایانە دا پێشەکییەکم بۆ بەرهەمێکی نوێی کاک ڕەحمان نەقشی نووسی. پێشەکییەکەم لە جیاتی باس لە ناوەرۆکی تازەترین نامیلکە یا کتێبە ئەنترنێتییەکانی (کە پێکهاتووە لە وتووێژەکانی مامۆستا حەسەنزادە)، ب...\nکۆکراوەی بەشێک لە وتووێژەکانی ڕێزدار مامۆستا عەبدوڵڵا حەسەن-زادە. ئامادە کردنی: ڕەحمان نەقشی\nخوێنەری بەڕێز! ئەم کتێبە کە دیتە بەر دیدەی بەڕێزتان کۆکراوەی بەشێک لە وتووێژەکانی ڕێزدار مامۆستا عەبدوڵڵا حەسەن-زادە؛ ئەدیب، نووسەر، وەرگێر و سکرتێری پێشووی حیزبی دێموکڕات، ئەم کتێبە بە نووسینی پێش...\nسوڵتانی بەختەوەریی ... !!! . حەمید عەزیز. بەشی سێهەم\nزۆربەی سوڵتانەکانی دونیا پڕخەم و کێشەن بەدڵنیایی یەوە بەختەوەرەکانیش سوڵتانن . سوڵتانی بەختەوەریی باس لەخۆشبەختی ڕاستەقینەی مرۆڤە هەژارو بیرمەندو سادەو هۆشمەندەکان دەکات کەخەریکی ژیان و خۆشەویستی و...\nگرنگییەکانی ئازادی لە پەروەردەکردنی منداڵان... رەزا شوان\nئازادی تەنها وتنی وشەیەکی سەرزارەکی و راگوزاری نییە، ئازادی ئەو هەوا پاک و بێگەردەیە کە هەڵیدەمژین.. ئازادی ئەو هەست و نەستە جوان و پیرۆزەیە، کە هەمیشە لە هۆش و لە ناخی دڵ و دەروونماندایە.. ئازادی ...\nدەسبەسەرکردنی نوێنەرانی هەدەپە لە پارلمانی تورکیە، زیان بە پرۆسەی ئاشتی لەم وڵاتە دەگەیەنێ.\nشەوی پێنجشەممە لە سەر هەینی رابردوو لە هەڵمەتێکی چاوەڕواننەکراودا هێزە ئەمنییەتییەکانی دەوڵەتی تورکیە سەلاحەدین دەمیرتاش و فیگەن یوکسەکداغ، هاوسەرۆکانی پارتی دێموکراتیکی گەلان(هەدەپە) و نۆ پارلەمان...\nڕۆژنامه‌ی کوردستان ژمارە ٦٩١ لە ژێر چاپ هاته‌ده‌ر.\nڕۆژنامه‌ی کوردستان ژمارە ٦٩١ لە ژێر چاپ هاته‌ده‌ر. ڕۆژنامه‌ی کوردستان ئۆرگانی حیزبی دێموکراتی کوردستان که له کۆمه‌ڵێک وتار و بابه‌تی سیاسی و هه‌واڵ و هه‌روه‌ها به‌شی ئه‌ده‌ب و هونه‌ر پێک هاتووه، ل...\nلە سایەی قورخکردنی دەسەڵاتی تاكڕەوانەی ئەردۆگانی دیکتاتۆری ستەمکار، تورکیا بووە بە گەورەترین بەندیخانەی جیهان، بە شێوەیەکی زۆر دڕندانە و نامەردانە، سەرکوتکردنی ئازادی و دیموکراتی و ئازادی گوزارشتکر...\nئەنحامەکان 1 - 21 لەکۆى 21


👁 ئی بابەتە 6,497 جارێ وینیان\n- بڵاوبوونەوەی ئەو پڕوپاگەندەیەی کە دەڵێت: ینک و پ [ زیاتەر... 👁] ✖ ✖ ✖ 0 0 ✔ 84% ✍ هـ.ب. 30-8-2010 11:20:52\n👁 ئی بابەتە 7,037 جارێ وینیان\n- لەم مانگەدا کۆمەڵێک کورد لە پاکستان لەدژی باری ن [ زیاتەر... 👁] ✖ ✖ ✖ 0 0 ✔ 88% ✍ هـ.ب. 30-8-2010 11:20:54\n📅 00-01-1997 ڕاکەوت و ڕووداو\n👁 ئی بابەتە 7,520 جارێ وینیان\n- سەرەتای ئەم مانگە، یەکگرتنەوەی هەردوو باڵی حیزبی [ زیاتەر... 👁] ✖ ✖ ✖ 0 0 ✔ 82% ✍ هـ.ب. 30-8-2010 11:21:16\n📅 00-01-1998 ڕاکەوت و ڕووداو\n👁 ئی بابەتە 7,482 جارێ وینیان\n- سەرەتای ئەم مانگە یان کۆتایی ساڵی رابردوو: جەلال [ زیاتەر... 👁] ✖ ✖ ✖ 0 0 ✔ 84% ✍ هـ.ب. 30-8-2010 11:21:18\n📅 00-01-2001 ڕاکەوت و ڕووداو\n👁 ئی بابەتە 5,033 جارێ وینیان\n- کۆتایی ئەم مانگە: بارینی بەفرێکی زۆر لە باشووری [ زیاتەر... 👁] ✖ ✖ ✖ 0 0 ✔ 70% ✍ هـ.ب. 30-8-2010 11:21:19\n📅 00-01-2004 ڕاکەوت و ڕووداو\n👁 ئی بابەتە 5,554 جارێ وینیان\n- لەم هەفتەیەدا هەر 5 نوێنەرەکەی کورد لە ئەنجوومەن [ زیاتەر... 👁] ✖ ✖ ✖ 0 0 ✔ 80% ✍ هـ.ب. 30-8-2010 11:21:32\n👁 ئی بابەتە 14,267 جارێ وینیان\n📅 00-02-1994 ڕاکەوت و ڕووداو\n👁 ئی بابەتە 4,146 جارێ وینیان\n- لەم مانگەدا ئێران و سووریا و تورکیا خەریکی رێکەو [ زیاتەر... 👁] ✖ ✖ ✖ 0 0 ✔ 82% ✍ هـ.ب. 30-8-2010 11:20:52\n📅 00-02-2000 ڕاکەوت و ڕووداو\n👁 ئی بابەتە 4,143 جارێ وینیان\n- سەرەتای ئەم مانگە: بۆ یەکەمجار بەرنامەی هاوڕێنام [ زیاتەر... 👁] ✖ ✖ ✖ 0 0 ✔ 66% ✍ هـ.ب. 30-8-2010 11:19:23\n📅 00-02-2003 ڕاکەوت و ڕووداو\n👁 ئی بابەتە 5,275 جارێ وینیان\n- ئەمساڵ تەنها لە هەرێمی باشووری کوردستاندا 2700 ک [ زیاتەر... 👁] ✖ ✖ ✖ 0 0 ✔ 82% ✍ هـ.ب. 30-8-2010 11:21:28


قەراردادی کاتی و سپی ئیمزا سەنەدی کۆیلەتی نوێی کرێکارانە – رادیو ده‌نگی ئازادی و یه‌كسانی\nقەراردادی کاتی و سپی ئیمزا سەنەدی کۆیلەتی نوێی کرێکارانە\nلەم ساڵانەی دواییدا بەشوێن سیاسەتی ئابووری حکومەتی ئیسلامیدا، خاوەنکاران بە پشتیوانی راستەوخۆی دەوڵەت وێڕای دەرکردنی بەرینی کرێکاران، ئیستخدامەکانیان زۆرتر بە بەستنی قەراردادی کاتی ئەنجام ئەدەن. ئامارە رەسمیەکان دەیسەلمێنن کە ٩٠ لەسەدی قەراردادی کرێکارانی سەرتاسەری وڵات کاتین و بەکردەوە قەراردادی دایم جێگای خۆیان داوە بە قەراردادی کاتی. بەپێی ئاخرین راپۆرتی وەزاڕەتی تەعاون، کار و ڕیفاهی کۆمەڵایەتی لە ساڵی رابردودا، زیاتر لە ٩٣ لەسەدی سەرجەم هێزی شاغڵ لە بازاڕی کاری ئێراندا خاوەنی قەراردادی کاتی و کورت ماوەن. زۆربەی قەراردادەکان بە شێوەی ٣ مانگە، ٦ مانگە و ٩ مانگە دەبەسترێن و بەشێکی کەمیان بەشێوەی یەکساڵەن.\nدیاردەی ” قەراردادی کاتی کار” دەستکەوتی سەرمایەداریە لە دەیەکانی کۆتایی سەدەی بیستەم لە راستای دابین کردنی قازانج و بەرژەوەندی خاوەنکاراندا. ئەم دیاردەیە لە ساڵی ١٣٦٨ بەملاوە هاتەنێو بازاڕی کاری ئێرانەوە و بەشوێن ئەودا خراپترین جۆرەکەی واتە قەراردادی سپی ئیمزاش بەشێوەیەکی بەربڵاو پەرەی سەند.\nئەگەرچی لە ئێرانی ژێر حاکمیەتی رژیمی ئیسلامیدا دەریچەیەکی گەلێک بچوک لەباری قانونیەوە بۆ دیفاع لە مافی کرێکاران بوونی هەیە، بەڵام قەراردادە کاتیەکان ئەم دەریچە بەرتەسکانەش بەرووی کرێکاران دادەخات. مەتلوبیەتی ئەم جۆرە قەراردادانە بۆ خاوەنکاران لەوەدایە کە ئەوان لە کۆت و بەندی ئەم باریکە ڕێیانەی تەعەهودی قانونیش سەبارەت بە کرێکاران رزگار دەکات. لە زۆربەی هەرە زۆری قەراردادە کاتیەکاندا کرێکاران لە مەزایای وەک حەقی بیمە، حەقی ئەولاد، مافی مەسکەن، بیمەی بێکاری و هیتریش بێبەش دەبن. دوای کۆتاییهاتنی قەرارداد کرێکاران لەم کارگایەدا هیچ پلەو پایە و مافێکیان نییە و ئەمە لەحاڵێکدا روو دەدات کە ڕەوتی کار و بەرهەمهێنان و نیاز بە کرێکار لە ناوەندی کاردا هەروا درێژەی هەیە. قەراردادی کاتی کار تەنیا بە تەشخیس و بە رەزامەندی خاوەن کار دەکرێ نوێ بکرێتەوە و یان کرێکارێکی دیکە بهێندرێتە جێگای. لەم شێوەیە لە کاردا، کرێکار هیچ جۆرە ئەمنیەتێکی پیشەیی ناتوانێ هەبێت و لە ئاکامدا بۆ ژیان و داهاتوی ناتوانێ بەرنامەیەک دابنێ. لەوە واوەتر بە بەستنی قەراردادی کاتی کرێکار بەردەوام دەبێ گوێ بە فەرمان و مل کەچ بێت، هەر چەشنە ناڕەزایەتیەک لە بارودۆخی کارەکەی یان تەنانەت ئاماژە کردن بە قانونی کاری درۆینەش دەتوانێ ببێتە هۆی بێکار بوونی لە کۆتایی قەراردادەکەیدا. خاوەنکاران بە زێدەخوازی لە رادەبەدەریان کە بۆ بەدەستهێنانی قازانج و کەڵکە کردنی زیاتری سەروەت هەیانە، بەشوێن هێزی کاری هەرزان و داسەپاندنی شەرایەتی دژوارتردان بەسەر کرێکاراندا و قەراردادی کاتی ئەم نیازەی سەرمایەداران بە باشترین شێوە دابین دەکات.قەدەغە بوونی قەراردادی کاتی و سپی ئیمزا ویست و داواکاری راستەقینەی جەماوەری کرێکارانە و پێشڕەوان و هەڵسوڕاوانی کرێکاریش بەردەوام جەختیان لەسەر کردۆتەوە بەڵام بەهۆی نەبوونی تەشەکولی سەربەخۆی کرێکاری ئەم داواکاریە نەبۆتە کۆسپێکی جیدی لەبەردەم سوئیستیفادە لێکردنی خاوەنکار لە هێزی کار و دەوڵەتیش بە پشتیوانی یاسایی بەکردەوە دەستی خاوەنکارانی قازانج پەرستی بۆ چەوساندنەوەی زیاتری کرێکاران لە رێگای جۆراو جۆرەوە لەوانە بەستنی قەراردادی کاتی کاری بە کراوەیی هێشتۆتەوە. هەڵبەت لە هێندێک لەو حاڵەتانەدا کە بە ئاشکرایی مافەکان پێشێل دەکرێن، کرێکاران ناچارن شکایەت بکەن. لە ئێستادا بەشێکی بەرین لە پەروەندەی شکایەتەکان لە هەیئەتەکانی چارەسەری ناکۆکیەکاندا پێوەندیدارە بە قەراردادەکانی کاتی کارەوە. بەپێی ئامارەکان لە هەموو ١٠ پەروەندەیەک کە لە بواری ناکۆکی کرێکاران و خاوەنکاراندا تەشکیل ئەدرێت، لانیکەم چوار حاڵەتیان پێوەندی بە قەراردادی کاتی و سپی ئیمزاوە هەیە.بەپێی راپۆرتی ئیسنا، فەتحواللە بەیات سەرۆکی یەکێتی کرێکارانی قەراردادی و پەیمانی وڵات وتویەتی:” بەهۆی رکود و داخرانی کارخانەکان، هاوسەنگ کردنی هێزی ئینسانی و دەرکردنی کرێکاران، هێنانی هێزی کاری نوێ بەکردەوە ئەنجام نادرێت و زیاتر لە ٨٠ لەسەدی قەراردادی کاریش کە ئیمزا دەکرێن کاتین و لە دەرەوەی مەوازینی قانونی کاردان. گەلێک لە هێزی کاری لاوی وڵاتیش لە چوارچێوەی قەراردادە کورت ماوەکانی ٣ مانگە، ٦ مانگە و یان سپی ئیمزادا دەستبەکار بوون.”نەبوونی هیچ زەمانەتێک لە قانونی کاردا بۆ دیفاع لە مافی کرێکاران، هەروەها فەراهەم بوونی بوارەکانی سوئیستیفادەی خاوەنکاران لە بوونی ئەڕتەشی زەخیرەی بێکاران و پشتیوانی دەوڵەت لە خاوەنکاران بۆتەهۆی ئەوەی کە قەراردادەکان لە بازاڕی کاردا بەتەواوی یەک لایەنە ببەسترێن و تەنیا دابینکەری قازانج و بەرژەوەندی خاوەنکاران بن. لە شێوەی تەنزیم کردنی قەراردادە کاتیەکانی کاریشدا هیچ مادەیەکی قانونی کە بە قازانجی کرێکاران بێت بوونی نییە و شیرکەتە پەیمانکاریەکان لە دەرەوەی هوموو جۆرە چاودێریەکدا لەم رێگایەوە دەست ئەدەنە تاڵان کردنی هێزی کاری کرێکاران.زیانەکانی ئەم جۆرە قەراردادانە بۆ کرێکاران گەلێک زیاتر لەوەیە کە تا ئێستا توێژینەوەی لەسەر کراوە. ئامارەکان نیشانیانداوە کە زیاترین رووداوی سەرچاوە گرتوو لە کارەوە لەو شوێنی کار و ئەو کارگاکایانەدا روو ئەدەن کە کرێکارەکانیان مەشمولی قەراردادی کاتی و سپی ئیمزان و بۆ ئاموزشدانی ئەم کرێکارانە لە لایەن خاوەنکارەوە هیچ کارێک نەکراوە. ئەم کرێکارە سەدەمە دیتوانە و یان بنەماڵەی قوربانیان لە وەرگرتنی هەموو جۆرە خەسارەتێک لە خاوەنکارەکان بێبەش دەکرێن. مەسەلەکە هەر لێرەدا کۆتایی نایەت، زۆربەی خاوەنکاران بە لەبەرچاو گرتنی نیازی زۆری کرێکاران بە دۆزینەوەی کار، هێندێک جار ناچاریان دەکەن تا ٣ مانگ بەبێ حەقوق و مەزایا کار بکەن. لەوێوە کە قەراردادەکە سپی ئیمزایە خاوەنکار بە کەیفی خۆی کاتی کارەکە کەمتر لە ٣ مانگ دەنووسێ کە ئەگەر هاتو لەگەڵ بازڕەسیەکی رواڵەتیشدا بەرەو روو بۆوە خۆی زیانی وێنەکەوێ. لە لایەکی دیکەشەوە کرێکارەکە نەتوانێ ناڕەزایەتی نیشانبدات سەبارەت بە پێشێل بوونی مافەکانی…قەراردادە کاتی وسپی ئیمزاکان لە راستیدا یاری کردنن بە ژیانی کرێکاران. ئاوا بارودۆخێکی کاری بێجگە لە کۆیلەتی ناکرێ هیچ ناوێکی دیکەی لێبنێی. خەباتی کرێکاران بۆ هەڵوەشاندنەوەی بەتەواوەتی ئەم جۆرە قەراردادە ئەسارەتبارە یەکیک لە مەیدانەکانی خەباتی کرێکارانە لەگەڵ خاوەنکاران و دەوڵەتی پشتیوانیان.\nPrevious Article ده‌ركردنی حوكمی زیندان بۆ دوو هه‌ڵسووڕاوی كرێكاری له شاری سنه\nNext Article به رنامه كاني پاش نیوه رؤی ئه مرؤ 2015/04/25


هیومان ڕایتس وۆچ راپۆرتێکی توند لەسەر ده‌سه‌ڵاتی دادوه‌ری عێراق بڵاودەکاتەوە\nڕێكخراوی مافی مرۆڤی نێوده‌وڵه‌تی رەخنەی توند لە ده‌سه‌ڵاتی دادوه‌ری عێراق دەگرێت بەوەی لێکۆڵینەوە لە دۆسییەی ئەشکەنجەدان و پێشێلكارییه‌كانی دژ به مافی مرۆڤ ناكه‌ن.\nبەگویرەی راپۆرتێکی ڕێكخراوی مافی مرۆڤی نێوده‌وڵه‌تی"هیومان ڕایتس وۆچ" کە لەبارەی دەسەڵاتی دادوەری لە عێراق بڵاویکردوەتەوە، تیایدا ئاماژەی بەوە کردووە، کە زۆر نیگه‌رانن سەبارەت بە به‌كارهێنانی ئه‌شكه‌نجه‌دانی گیراوه‌كان لای حکومەتی عێراقەوە.\nهاوکات رێکخراوەکە نیگەرانی خۆیشی سەبارەت بەو گیراوانە دەربڕی، کە به تۆمه‌تی ئه‌وه‌ی ته‌نیا مه‌یلیان بۆ ڕێكخراوی تیرۆریستی داعش هه‌یه خزاونەتە کونجی زیندان.\nلە راپۆرتەکەدا لما فه‌قیه، جێگری به‌ڕێوه‌به‌ری به‌شی ڕۆژهه‌ڵاتی ناوه‌ڕاستی ڕێكخراوی مافی مرۆڤی نێوده‌وڵه‌تی ئاماژە بۆ ئەوە دەکات، ئه‌شكه‌نجه‌دانێكی زۆر و سەخت دژ به گیراوان ئه‌نجام ده‌درێت، کە ئه‌مه بۆ دادوه‌ران و خه‌ڵكی ئاساییش ڕوونه، به‌ڵام ده‌سه‌ڵاتی دادوه‌ری و داواكاری گشتی سه‌ره‌ڕای ئه‌وه‌ی ده‌زانن ئه‌شكه‌نجه هه‌یه، بەڵام به‌هیچ شێوه‌یه‌ك تا ئێستا له‌سه‌ر ئه‌و پرسه نه‌هاتوونه‌ته ده‌نگ و ئاماده نین باس له‌و بابه‌ته بكه‌ن.\nدەشڵێت، له بری ئه‌وه‌ی گیراوەکان له دادگایه‌كی دادپه‌روه‌رانه‌دا بڕیاریان له‌بارەوە بدرێت، له گرتووخانه‌كان به زۆر دانپێدانیان لێ وه‌رده‌گیرێت.\nرێخراوەکە ئەوەش دەخاتەڕوو، کە لە ماوەی رابردوودا 30 كه‌یسیان لەبارەی ئەشکەنجەدانی گیراوان خستووه‌ته به‌رده‌م دادگاكانی به‌غدا، بەڵام 18 دانیشتنی دادگا له‌سه‌ر دۆسیه‌كانیان ئه‌نجام دراوه، کە ته‌نیا یه‌ك له گیراوه‌كان تۆمه‌تی تیرۆری له‌سه‌ر یه‌كلا بووه‌ته‌وه به گوێره‌ی یاسای ڕیشه‌كێشی تیرۆر له عێراق.\nئه‌مه‌ش لەکاتێکدایە عێراق ڕێككه‌وتنی دژایه‌تی ئه‌شكه‌نجه‌ی گیراوانی سه‌ر به نه‌ته‌وه یه‌كگرتووه‌كانی واژوو كردووه، به‌ڵام ده‌سه‌ڵاتی دادوه‌ری پێچه‌وانه‌ی ئه‌م ڕێككه‌وتنه هه‌نگاو ده‌نێت.\nئه‌م بابه‌ته 724 جار خوێنراوه‌ته‌وه\nحکومەتی هەرێم دەزگا خزمەتگوزاریەکان دەخاتە حالەتی ئامادەباشیەوە


چونا پێشمەرگەیێ رۆژ و بێدەنگیا حكومەتا كوردستانێ – Sibehî سبەھی\nچونا پێشمەرگەیێ رۆژ و بێدەنگیا حكومەتا كوردستانێ\nچونا پێشمه‌رگه‌یێن ڕۆژ بۆ ڕۆژئاڤایێ كوردستانێ گه‌له‌ک ئاوایان تێ گۆتوبێژ کرن. پەیەدە دده خوویاکرن کو چ هێزه‌ک پێشمه‌رگه ده‌رباسیڕۆژئاڤا نه‌بوویه، ژ ئالیه‌ک دن ڤە نوونه‌رێ ئەمریکا یێ ژبۆ کارووبارێن سوریێ (جێمس جەفری) د داخوویانیه‌کا خوە دا ئاشكەرە كرکو پێشمه‌رگه‌یێن ڕۆژ ده‌رباسی ڕۆژاڤایێکوردستانێ بوونه.\nل گۆر هندده‌ک چاڤکانیان، پێشمه‌رگه ده‌رباس بوونه لێ جاردن شووندا ڤه‌گه‌ریانه.\nد ڤێ ده‌ربارێ ده به‌رپرسێن ترکیا و مه‌دیا ترکی هنده‌ک ئاگاهداریان به‌لاڤ دکن. ئەو دبێژن كو ترکیا بگه‌رمی ل مژارا ده‌رباسبوونا پێشمه‌رگه‌یێن ڕۆژ دنێره. ئەمریکا ژی دخوازه کو پێشمه‌رگه ده‌رباسی ڕۆژاڤایێ کوردستانێ ببە و ل ده‌ڤه‌رێن سنۆرێ ناڤبه‌را ترکیا و کوردستانا ڕۆژاڤا ده بێنه بجھکرن .\nهنده‌ک چاڤکانیێن ژ حوکومه‌تا ترکیا د گه‌ل ڕۆژناما حوریه‌تی ئاخڤینه و دانه خویاکرن کو هنده‌ک لڤ و تەڤگەر ل هه‌رێمێ چێدبن و ئه‌و ژ وان ئاگاهدارن. به‌رپرسه‌کێ ترکیا دبێژە كو د ڤێ ده‌ربارێ ده ممکنه چوویین و هاتنه‌ک د ناڤبه‌را ئه‌نقه‌ره و هه‌ولێر ده پێکوه‌رە.\nپسپۆرێ ته‌رۆرێ ل ترکیا، عەبدولا ئاگار دبێژه: ئارمانجا ده‌رباسبوونا پێشمه‌رگه‌یان ژبۆ ڕۆژاڤا ئه‌وه کو ئۆپه‌راسیۆنا ترکیا (ئۆپەراسیۆنا رۆژھەلاتا فراتێ) بده سه‌کناندن. پرسگرێکا ترکیا نه ته‌نێ گەفێن ل سه‌ر سنۆرانه. پرس نه پرسا ەمنئەیتا سنۆره. ترکیا دخوازه حمایا ئەمریكا ل سه‌ر پکک/پیدێ ڕاکه.\nد ڤێ ده‌ربارێ ده هه‌تا نها چ به‌رپرسه‌ک یێ هه‌رێما کوردستانێ داخوویانیه‌ک ڕانه‌گهاندیه. ب ئاوایه‌ک دن بێ ده‌نگیا حوکومه‌تا کوردستانێ د ڤێ ده‌ربارێ ده به‌رده‌وامه.


كریستیانۆ په‌یامێكی ڤیدیۆیی له باره‌ی رووبه‌ڕبوونه‌وه‌ی سانجێرمان بڵاو كرده‌وه\nكریستیانۆ رۆناڵدۆ چامپیۆنزلیگ كه‌ریم بێنزێما یانه‌ی ریال مه‌درید پاریس سانجێرمان\nكریستیانۆ رۆناڵدۆ، ئه‌ستێره‌ی پورتوگالی یانه‌ی ریال مه‌درید پێش یارییه‌كه‌ی ئه‌مشه‌ویان به‌رامبه‌ر سانجێرمان په‌یامێكی ڤیدیۆیی بڵاو كرده‌وه و تێیدا داوا له پشتگیری هانده‌رانی ده‌كات.\nئه‌مڕۆ چوارشه‌ممه، 14 شووباتی 2018، یانه‌ی ریال مه‌درید له‌سه‌ر هه‌ژماری فه‌رمی خۆیان له تویته‌ر په‌یامێكی ڤیدیۆیی كریستیانۆ رۆناڵدۆی بڵاو كرده‌وه.\nكریستیانۆ داوا له هانده‌رانی ده‌كات به‌هه‌مان شێوه‌ی جاران له یارییه‌كه‌ی ئه‌مشه‌و به‌رامبه‌ر پاریس سانجێرمان پشتگیری یانه‌كه‌یان بكه‌ن، ده‌شڵێت: ئه‌گه‌ر ئێوه پشتگیریمان بكه‌ین، هه‌موومان به‌یه‌كه‌وه به‌هێزتر ده‌بین.\nرۆژنامه‌ی ده‌یلی مه‌یلی، شی كردنه‌وه‌ی بۆ ئه‌م په‌یامه‌ی كریستیانۆ كردووه و نووسیویه‌تی: دوای ئه‌وه‌ی له یاری رابردوو فیكه‌ی ناره‌زاییان بۆ كه‌ریم بێنزێما لێ دا، كریستیانۆ ترسی هه‌یه ئه‌م ناره‌زاییه له یارییه‌كه‌ی ئه‌مشه‌و دیسان رووبدات.\n01 مێسی هێشتا به گواستنه‌وه‌ی گریزمان رازی نییه\n06 به فه‌رمی كریستیانۆ خه‌ڵاتی باشترین یاریزانی ئیتاڵیای وه‌رگرت


لە پەرلەمانی کوردستان ناکوکی لە سەر دانانی سەرۆک لیژنەکان درۆست بووە\nبۆ یەکلایی کردنەوەی سەرۆک و جێگر و بڕیاردەری لیژنە هەمیشەییەکانی پەرلەمانی کوردستان دەستەی سەرۆکایەتی پەرلەمانی کوردستان لەگەڵ فڕاکسیۆنەکان کۆبووەو، لە کۆبوونەوەکەدا سەرۆک و جێگر و بریاردەری چەندین لیژنەی هەمیشەیی پەرلەمان دیاری کران بەڵام هەر نەتوانرا سەرجەم لیژنەکان یەکلایی بکرێتەوە ئەویش بەهۆی درۆست بوونی ناکوکی لایەنەکانی نێو پەرلەمان ، لەبارەی ئەو ناکوکیانەوە سیپان ئامێدی پەرلەمانتاری فڕاکسیۆنی نەوەی نوێ لە پەرلەمانی کوردستان بۆ دەنگی ئەمەریکا دەڵێت ئەوان وەک فڕاکسیۆنی نەوەی نوێ لە نێو پەرلەمانی کوردستان هیچ بەرپرسیارەتیەک وەرناگرن، رێکنەکەوتنی فڕاکسیۆنەکان لەسەر سەرۆک لیژنەکان بووە بەتایبەتی ئەو لیژنانەی کە سیادین یاخود تایبەتن بە وەزارەتی سیادی وەکو لیژنەی سامانە سروشتیەکان و دارایی و پێشمەرگە، بویە لێکتێنەگەیشنێک هەبووە لە نێوان فڕاکسیۆنەکان بۆ ئەوەی بەرپرسیارەتی ئەم سەرۆک لیژنانە وەربگرن.\nلە لایەکی ترەوە ئایدن مەعروف پەرلەمانتاری بەرەی تورکمانی بۆ دەنگی ئەمەریکا گووتی بۆ پەرلەمان و ڕەوشی هەرێم رێککەوتنی پارتی و یەکێتی و گۆڕان زور زور گرنگە چونکە ئەمانە حیزبی سەرەکین ، لە کۆبوونەوەی دوێنێی سەرۆک فڕاکسیۆنەکان گەیشتینە رێککەوتنێکی کۆتایی بەڵام دیاربوو هەندێک گرفتیش هەبوو بەتایبەتی لە سەر لیژنە سیادیەکان لە دابەشکردنەکە لە نێوان سێ لایەنی سەرەکی نەگەیشتنە رێککەوتن ، ئەم دابەشکردنە بەپێی ڕێژەی نوێنەرایەتی فڕاکسیۆنەکانی ناو پەرلەمان و رێکەوتنیش دەبێت بکریت کۆبوونەوەی ئەمڕۆ نەگەیشتنە کۆتا بۆ چارەسەرکردنی دەستەی سەرۆکایەتی لبژنەکان، بۆ ڕۆژی پێش نەورۆز ڕۆژی چوارشەممە دەبێت ئەم پرسە چارەسەر بکریتو دەستەی سەرۆکایەتی لیژنەکان هەڵبژێرێت یان رێکەوتن بکرێت ئەگەر هاتوو رێککەوتن نەکرا ئەو کات رێگای دووەم دەبێت بە دەنگدان .\nشایەنی باسە کۆبوونەوەی دەستەی سەرۆکایەتی پەرلەمان دووباره دەستی پێکردەوە بۆ گەیشتن بە لێک تێگەیشتنێکی هاوبەش تا ئەو ناکۆکیانەی کە لە سەر لیژنە سیادیەکانی وەکو سامانە سروشتیەکان و دارایی و پێشمەرگە هەن چارەسەر بکرێن.


بەلاشبوونی کەرەسەی پەروەردە و مەترسیی پڕوپاگەندە - Radio Sweden Kurdish - Radyoya Swêdê - ڕادیۆی سوید | Sveriges Radio\nبەلاشبوونی کەرەسەی پەروەردە و مەترسیی پڕوپاگەندە\nبڵاو کرایه‌وه torsdag 16 augusti 2012 kl 13.33\nwêne: Emma Hultgren/P4 Radio Stockholm\nبودجەی تەرخاندراو بۆ کڕینی کەرەسەی پەروەردە لە ماوەی دە ساڵاندا ٢٠ لەسەد کەم بۆتەوە. ئەمە ڕۆژنامەی سکوول‌ڤەردن (Skolvärlden) راپۆرتی کردووە. لەم ناوەدا جیاوازیی نێوان کۆمۆنەکان زۆرە و کۆمۆنی ئاریێ پلووگ (Arjeplog) زۆرترین بودجەی بۆ ئەم کارە تەرخان کردووە.\nهاوکات ئەو کەرەسە پەروەردانەی سپۆنسەریان هەیە زێدەتر بوون. دیارە ئەمە بۆ ئەو فێرگانەی بودجەیەکی کەمتریان بۆ کەرەسەی پەروەردە هەیە سەرنجڕاکێشە کە لە ڕێی ئینترنێتەوە کەرەسەی خۆرایی شیرکەتەکان، پارتییە سیاسییەکان و ڕێکخراوە خاوەنبەرژەوەندییەکان بەکار بێنن.\nبەڵام ئاخۆ ئەمە چ کاریگەرییەکی لە سەر قوتابییەکان دەبێت. ئاننا یوانسۆن هارری توێژەری کەرەسەی پەروەردە لە زانکۆی لینشۆپینگ بە هەواڵدەریی تێ‌تێ دەڵێ کە پێوەندییەکی ئاشکرا لە نێوان کەمبوونەوەی ڕادەی کڕینی کەرەسەی پەروەردە و نزمتربوونی ڕادەی تێگەیشتنی قوتابیان لەوانەکاندا هەیە.\nتلەڤزیۆنی سوید دەڵێ هەربۆیەشە دەنگی رەخنە و نارەزایەتی بۆ نموونە لەلایەن پارتی ژینگەی سویدەوە بەرز بۆتەوە کە دەڵێ قوتابیان کەوتوونەتە بەر شەپۆلی پرۆپاگانداوە.


نەڤید زەردی ‘شیرینە سەوزە’ى بە میوزیک و تێکستێکی جیاواز بڵاودەکاتەوە – Esta News\n‘شیرینە سەوزە’ یەکێک لە گۆرانییە فۆلکلۆرییە کوردییەکانە کە لەلایەن چەند گۆرانیبێژێکی کوردەوە گوتراوە، هونەرمەند نەڤید زەردی، بە میوزیک و دابەشکردنێکی نوێ دووبارەی کردووەتەوە و بەشێک لە تێکستەکەشی گۆڕیوە.\n‘شیرینە’ـی زەردی، لە دوا رۆژەکانی 2021 وەک دیارییەکی ساڵی نوێ پێشکێش بە هەوادارانی کرد و لە کەناڵی تایبەتیی لە یوتیوب بڵاوکراوەتەوە کە 484 هەزار سەبسکرایپی هەیە.\nئەم بەرهەمە شادە لە 28-12-2021 بڵاوکرایەوە و لەلایەن هۆگرانی زەردی پێشوازی لێکراوە و تاوەکو ئێستا 641 هەزار بینەری لە یوتیوب هەیە.\nکاری ئەرێنجی گۆرانییەکە لەلایەن کۆستاس کاراگیۆزیدیس کراوە و دانیال زلۆتین کاری دەرهێنانی بۆ ڤیدیۆکلیپەکە کردووە و ماوەکەی چوار خولەک و 44 چرکەیە.\nنەڤید زەردی، چەند دەرکەوتنێکی جیاوازی لەم بەرهەمەدا هەیە، چەند جارێک بە جلوبەرگی کوردییەوە دەردەکەوێت و ستایلی قژی بە بەراورد لە دەرکەوتنەکانی دیکەی، تەواو جیاوازە.\nدوایین کاری هونەریی ئەو گۆرانیبێژە کوردە بەناوی ‘پۆز’ بوو کە لەگەڵ گیمس، گۆرانیبێژ و میوزیسیانی فەرەنسی بە رەچەڵەک کۆنگۆلی بوو کە ماوەی 14 ساڵە یەکێک لە هونەرمەندە پلە یەکەکانی ئەوروپایە و ڤیدیۆکلیپەکانی ملیۆنان بینەریان هەیە.\nئەم بەرهەمە لە 9-9-2021 بڵاوکرایەوە و زیاتر لە حەوت ملیۆن و 281 هەزار بینەری هەیە.\nلەلایەکی دیکەوە، ڤیدیۆکلیپی ‘کوردە’ـی نەڤید زەردی کە بەشێوەی دوێتە لەگەڵ شاناز زاهیر، وەک پڕبینەرترین ڤیدیۆکلیپی کوردی لە 2021 ناسێندرا و زیاتر لە 20 ملیۆن بینەری هەیە.\n2021 بۆ ئەو هونەرمەندە ساڵێکی پڕ بەرهەم و پڕ دەستکەوت بوو و چوار ڤیدیۆکلیپی بەناوەکانی ‘شەرمەکە’، ‘کوردە’، ‘پۆز’ و ‘شیرینە’ بڵاوکردەووە کە زیاتر لە 36 ملیۆن بینەریان هەیە.\nهەر لە 2021ـدا، ناوی نوێترین ئەلبووم و گۆرانییەکانی نێو ئەلبوومەکەی ئاشکرا کرد کە بەناوی ‘کوردی’یە و بڕیارە لە 7-7-2022 بڵاویبکاتەوە.\nنەڤید زەردی گۆرانیبێژ و میوزیسیانی رۆژهەڵاتی کوردستان، لە 2004ـەوە دەستی بەکاری هونەری کردووە و لەسەری ئاستی هەرچوار پارچەی کوردستان ناوبانگی هەیە، چوار ئەلبووم و 30 گۆرانی سینگڵی و چەندین ڤیدیۆکلیپی بڵاوکردووەتەوە و لەرێگەی کۆمپانیا تایبەتەکەی 12 گۆرانیبێژ هەیە و تێکست و ئاوازی بۆ ژمارەیەک لە هونەرمەندانی بیانیش داناوە و بە ستایلی پۆپ، رۆک، ھیپ ھۆپ بەرهەمەکانی بڵاودەکاتەوە.\nڤیدیۆکلیپەکانی ئەو هونەرمەندە کوردە ملیۆنان بینەریان هەیە، جگە لە کورد، بینەری بیانیشیان هەیە و کۆمێنت بۆ ڤیدیۆکلیپەکانی دەنووسن، ڤیدیۆکلیپی ‘ئەیلا’ کە بەرهەمێکی دوێتە لەگەڵ هونەرمەند عەبە کاریب، زیاتر لە 23 ملیۆن بینەری هەیە.


سبەی مووچەی ئەم شوێنانە دابەش دەكرێت - اخبار العراق\nاخبار العراق » كوردى » سبەی مووچەی ئەم شوێنانە دابەش دەكرێت\nوەزارەتی دارایی ئاشكرای دەكات سبەی مووچەی وەزارەتی داد و ئەنجومەنی داوەری دابەش دەكرێت.\nبەپێی ئەو زانیارییانەی لە لایەن سەرچاوەیەك لە گەنجینەی وەزارەتی دارایی حکوومەتی هەرێمی کوردستانەوە بە (باسنیوز) دراون، سبەی دووشەممە 17ی ئەیلول مووچەی دوو شوێن دابەش دەكرێت، كە بریتین لە مووچەی وەزارەتی داد و ئەنجومەنی دادوەری.\nدوێنی شەممە 15ی ئەیلول سەرچاوەیەك لە وەزارەتی دارایی حکوومەتی هەرێمی کوردستان بە (باسنیوز)ی راگەیاند، ئەگەر دوواكەوتن لە مووچەی شوێنێك هەبێت تەنها پەیوەندی بە رۆژانی پشوو هەیە، گوتی: “هیچ سستییەك لە دابەشكردنی مووچە نییە، ئەگەر دواكەوتنی مووچەی شوێنێك هەبێت ئەوە پەیوەندی بە پشووی فەرمی هەیە و ئێمەش ناتوانین لە پشوودا مووچە دابەش بكەین”.\nبە گوتەی سەرچاوەكە، لە لایەن وەزارەتی سامانە سرووشتیەكان داهاتی نەوت دەدرێتە دارایی و ئێمەش لە رێگەی گەنجینەكان بەردەوامین لە دابەشكردنی مووچە.\nزیاتر گوتیشی: “317 ملیار دینارەكەی بەغداش لە دوای 18 یان 19ی مانگ دەگات و مووچەی ئەوانەی لێ دەدرێت كە لەسەر لیستی دووەمی مووچەن و تاوەكو 26 بۆ 27ی 9 هەموو لایەك مووچەكانیان وەردەگرن”.\nبەپێی زانیارییەکان وەزارەتی دارایی و ئابووری چیتر خشتەی مووچە ڕاناگەیەنێت، بەڵکو هەر 30 ڕۆژ جارێک مووچەی فەرمانبەران دابەش دەکات.


یادی 34 ساڵه‌ی شه‌هید جه‌مال تاهیر و چه‌ند بیره‌وه‌رییه‌ك\nیادی 34 ساڵه‌ی شه‌هید جه‌مال تاهیر و چه‌ند بیره‌وه‌رییه‌ك   16/7/2017\nئه‌كره‌م محه‌مه‌د ئه‌مین*\nشه‌هید مامۆستا جه‌مالی سه‌ركرده له‌گه‌ڵ مامۆستا (عه‌لی كه‌مال)ی برا گه‌وره‌م هاوڕێ بوون، ئه‌و برایه‌م كه له پێش مندا ببوو به پێشمه‌رگه، له ناوه‌ندی كۆمه‌ڵه له ناوزه‌نگ چاوی به مامۆستا جه‌مال ئه‌كه‌وێت و پێی ئه‌ڵێت ئه‌كره‌می برام بڕیاری داوه بێته ده‌ره‌وه، ئه‌ویش ئه‌ڵێت بینێره بۆ ئێره، مه‌به‌ستی ( ناوه‌ند)ی بووه.\nساڵی 1982 دوای ته‌واوبونی خوێندن چومه شاخ له‌ناوه‌ندی كۆمه‌ڵه له نێوزه‌نگ بوومه پێشمه‌رگه.\nلێره‌وه مامۆستا (سه‌ركه‌وت) جه‌مال تاهیرم ناسی، ئه‌و كاته به‌رپرسی ناوه‌ندی كۆمه‌ڵه و ده‌زگای ڕێكخستن بوو، كۆمه‌ڵێك قسه‌ی بۆ كردم له‌سه‌ر شۆڕشی نوێ و ئه‌ركه‌كانی ئه‌ندامی كۆمه‌ڵه له ژیانی شاخدا و پێی وتم: پێم خۆشه لێره بمێنیته‌وه تا زیاتر شاره‌زا بێت و باری ڕۆشنبیری خۆت زیاتر به‌رز بكه‌یته‌وه.\nمنیش مامه‌وه و رۆژانه یه‌كترمان ئه‌بینی و په‌یوه‌ندییه‌كانمان به‌رده‌وام پته‌وتر ئه‌بوو.\nمامۆستا كه‌سێكی زۆر شاره‌زا و بلیمه‌ت بو بۆكاری ڕێكخستن و چۆنیه‌تی پێشخستنی، به شه‌هیدبوونی گه‌وره‌ترین زیان به‌ڕێكخستنی كۆمه‌ڵه و یه‌كێتی كه‌وت و تائێستاش پێوه‌ی دیاره.\nله ناوه‌ندی كۆمه‌ڵه خشته‌یه‌ك دانرابوو شه‌وان ده‌بوو له‌سه‌ر بابه‌تێك كۆڕو سیمینار بگیرێت بۆ ئه‌ندامانی سه‌ركردایه‌تی و كادره پێشكه‌وتووه‌كان، كه\nمامۆستاجه‌مال یه‌كێك بوو له‌وان، هه‌ر ئه‌ویش بیرۆكه‌ی (ئه‌نجومه‌نی گونده‌كان)ی پێشنیار كردوو و بووه یه‌كێك له كاره سه‌ر كه‌وتووه‌كانی یه‌كێتی.\nمامۆستا جه‌مال (به‌دریخان)ی هاوسه‌ریشی له‌گه‌ڵدابوو، ژنێكی هێمن و له‌سه‌رخۆ بوو، له(نێوزه‌نگ ) باری ته‌ندروستی تێكچوو (من و كاك یاسین ) بردمان بۆ سونێ و له ڕێگه‌ی حزبی دیموكراتی كوردستان- ئێرانه‌وه گه‌ڕایه‌وه بۆ سلێمانی، ئیتر به هۆی شه‌ڕ و تێكچونی ناوچه‌كه‌وه‌و هاتنی سه‌ربازی ئێران و تۆپبارانی باره‌گاكانی سه‌ركردایه‌تی و گواستنه‌وه‌مان بۆ ناوچه‌یه‌كی تر، به‌دری خان نه‌یتوانی مامۆستا ببینێته‌وه.\nپه‌یوه‌ندی مامۆستا له‌گه‌ڵ پێشمه‌رگه زۆر پته‌و بوو، زۆرێك له پێشمه‌رگه‌كان خوێندكاری خۆی بوون له سلێمانی، له راستیدا ئه‌و ته‌نها لێپرسراومان نه‌بوو، هاوڕییه‌كی به‌ڕێز و خۆشه‌ویستیشمان بوو.\nساڵی 1983 ئێران كه‌وته تۆپبارانی باره‌گاكانی سه‌ركردایه‌تی یه‌كێتی له نێوزه‌نگ، ئه‌رسه‌لان بایز سه‌رپه‌رشتی ڕاگه‌یاندنی ئه‌كرد، بڕیاردرا سه‌ركردایه‌تی و ئیزگه بگوازرێته‌وه بۆ (سه‌رشیوی باوزێ ) له ناوچه‌ی پشده‌ر، مامۆستا جه‌مال (من و یاسینه‌ره‌ش)ی بانگكرد پێی وتین( ئه‌م 3 جانتایه زۆر گرنگه و ئه‌بێت به وریایی و ئازایانه بیگه‌ینه شوێنی مه‌به‌ست و شه‌وانه بیكه‌نه ژێر سه‌رتان، ئه‌گه‌ر من لێره‌دا بكوژرێم نه‌گه‌ڕێنه‌وه سه‌رم، ئه‌م جانتایانه ده‌ركه‌ن)، ئه‌و قسه‌یه‌م قه‌د له‌یاد ناچێت.\nبۆ گرنگ بوو؟ هه‌رچی به‌ڵگه و نوسراوی ناوه‌ندی كۆمه‌ڵه و ڕێكخستنه‌كان و شتی تایبه‌تی به‌ڕێز (مام جه‌لاڵ ) هه‌بوو، تیایدا بوو.\nله (سه‌رشیو) ماینه‌وه‌و خه‌ریكی باره‌گا دروستكردن بوین، پاش چه‌ند ڕۆژێك مامۆستاجه‌مال و كاك فه‌ره‌یدون یش گه‌یشتن.\nبۆ چه‌ند ڕۆژێك هه‌ردوو هونه‌رمه‌ند (ناسری ره‌زازی و كاڵێ) میوانمان بوون، به خۆشی مامۆستا جه‌مال و وه‌ك دیارییه‌ك كاسێتكیان به گۆرانی و قسه‌ی خۆش پڕكرده‌وه.\n(سه‌رشیو) له سه‌ر سنوره‌و شوێنێكی گرنگ بوو بۆ حوكمه‌تی عێراقی، گه‌رمه‌ی شه‌ڕی عیراق و ئێران بوو، پاش ماوه‌یه‌كی كه‌م مانه‌وه‌مان، حوكمه‌تی عێراق هێزێكی\nزۆری كۆكرده‌وه به مه‌به‌ستی هێرشكردن بۆسه‌ر ناوچه‌كه، وه‌ك هه‌میشه له‌سه‌ره‌تادا به‌چڕی ده‌ستیكرد به تۆپباران، زۆربه‌ی به‌رهه‌می كشتوكاڵی و گونده‌كانی سوتاند.\nمامۆستا جه‌مال (سه‌ركه‌وت) به هاوكاری (مسته‌فا چاوڕه‌ش ) كه ئه‌وكات لێپرسراوی عه‌سكه‌ری مه‌ڵبه‌ندی دوو بوو، پێشتر ئاگاداری هێزه‌كانی پێشمه‌رگه‌یان كردبۆوه له ناوچه‌كه‌دا كه ڕژێم نیازی هێرشی هه‌یه ئه‌بێت ئاماده بین.\nپێشتر هێزه‌كه‌یان دابه‌ش كردبوو به‌سه‌ر ناوچه‌كه‌و شوێنه گرنگه‌كان، خۆشیان ئازایانه سه‌رپه‌رشتی ڕاسته‌وخۆیان ئه‌كرد، هێزی پێشمه‌رگه له‌چه‌ند تیپێك و چه‌ند كه‌رتێكی ڕێكخستن و زیندان و ناوه‌ندی كۆمه‌ڵه بوون.\nمامۆستا سه‌ركه‌وت ڕۆژانه سه‌ردانی سه‌نگه‌ره‌كانی ئه‌كرد و له نزیكه‌وه ئاگاداری پێشمه‌رگه و شه‌ڕه‌كه بوو، مسته‌فاچاوڕه‌ش قاره‌مانانه كاره‌كانی خۆی راپه‌ڕاند له سه‌ركه‌وتنی هێزی پێشمه‌رگه‌دا.\nگرده‌بێناز، شوێنێكی گرنگ بوو به‌ده‌ستمانه‌وه، ئه‌یڕوانی به‌سه‌ر ناوچه‌ی ئالانه‌ی كوردستانی ڕۆژهه‌ڵاتدا و شوێنێكی زۆر ستراتیجی بوو بۆ حوكمه‌تی عیراق.\nشه‌ڕ ده‌ستی پێكرد چه‌ندین و ڕۆژی خایاند، هێرشی چڕو پڕ كرایه سه‌رمان بۆ گرتنی (گرده بێناز)، پێشمه‌رگه‌ش زیانی ماڵی و گیانی زۆری به دوژمن گه‌یاند، به‌ڵام له پاش چه‌ند ڕۆژێك سوپای عیراق توانی گرده بێناز بگرێت و ناوچه‌كه بخاته ژێر چاودێری خۆیه‌وه، بۆیه جارێكی ده‌ستمانكرد به گواستنه‌وه‌ی باره‌گای سه‌ركردایه‌تی بۆ دۆڵی جافایه‌تی.\nدوای گرتنی گرده بێناز، هێزی پێشمه‌رگه له گوندی ( بێتوش ) كه ئه‌كه‌وێته ناوچه‌ی ئالانه‌ی كوردستانی ڕۆژهه‌ڵات كۆبۆوه، مامۆستا جه‌مال و كاك مسته‌فا قسه‌یان بۆ كردین ده‌رباره‌ی پلانی كاری ئاینده.\nله‌گه‌ڵ مامۆستا جه‌مال هاتینه خواره‌وه به‌ره‌ودۆڵی جافایه‌تی و له گوندی (وڵاخ لوو) له رێگه‌ی جیهازوه هه‌واڵی شه‌هید بوونی 17 پێشمه‌رگه‌كه‌ی قڕگه‌مان بیست.\nهاتینه گوندی (مالومه)، نیوه‌ڕۆ وتی ئه‌كره‌م بچۆ بۆ ( قزله‌ر) بۆ ماڵی مامۆستا عه‌لی كه‌مال) و منیش پاش چه‌ند ڕۆژێكی تر دێمه ئه‌وێ و ئه‌نێرم به دوای منداڵه‌كاندا تا چاوم پێیان بكه‌وێت.\nتازه‌ش منداڵیان ببوو نه‌یبنیبوو، زۆر ئاواتی بوو هه‌مویان ببینێت و له ئامێزیان بگڕێت، من هاتمه قزله‌ر بۆ پشودان و چاوه‌ڕیی مامۆستا جه‌مالم ئه‌كرد.\nچون بۆ به‌رگه‌ڵوو تا چاوی به براده‌رانی سه‌ركردایه‌تی بكه‌وێت و له‌سه‌ر گۆڕانكارییه‌كان و كاری ئاینده قسه بكه‌ن.\nكاتێك ئه‌گاته ( به‌رگه‌ڵوو) جیهازی بۆ ئه‌كه‌ن بچێت به‌ره‌و ( دۆڵی بالیسان ) بۆ كۆبونه‌وه‌ی سه‌ركردایه‌تی.\nمنیش هه‌ر چاوه‌ڕێ ئه‌كه‌م، به‌ڵام سه‌د حه‌یف و مه‌خابن، له ڕادیۆكه‌وه هه‌واڵی شه‌هید بونیم گوێ لێبوو له رۆژی 14/7 /1983 به رووداوی ئۆتۆمبێل.\nبه‌داخه‌وه، شه‌هیدبوونی بوار نادات منداڵی تازه له‌دایكبووی له ئامێز بگرێت، خێزانه‌كه‌ی و منداڵه‌كانی ئه‌چنه دۆڵی (بالیسان) بۆ سه‌ردانی ته‌رمه‌كه‌ی، هه‌ر له‌وێش كاك نه‌وشیروان ناوی نهێنی مامۆستاجه‌مال ( سه‌ركه‌وت ) ئه‌به‌خشێته منداڵه تازه له دایك بووه‌كه‌یان.


ناوەرۆكی ئەو پەیماننامەیەی كە حیزبی دێمۆكرات لە ژنێڤاكاڵ لەپێوەندی پاراستنی مافی ژنان واژۆی كرد بڵاو بووە.\nزایینی: 2012-12-08 - هەتاوی: 1391/09/26 قه‌باره‌ی فۆنت:\nكوردستان میدیا: چەند رۆژ لەمەوبەر لە كۆبوونەوی ژنێڤاكاڵ پەیماننامەیەك لەپێوەندیی پاراستنی مافی ژنان لەكاتی شەڕدا واژۆ كرا و حیزبی دێمۆكرات یەكێك لەو حیزبە کوردستانیانە بوو كە پەیماننامەكەی واژۆ كرد.\nرێكەوتی ٢٤ و ٢٥ی سەرماوەز هەیئەتێكی حیزبی دێمۆكراتی كوردستانی ئێران، بە سەرپەرستی د. مێرۆ عەلیار، ئەندامی دەفتەری سیاسی و چەند حیزبی دیكەی كوردستانی ئێران، پەیماننامەی پاراستنی مافی ژنانیان لە كاتی شەڕدا، لە پارلەمانی كۆماری كانتۆنی ژنێف واژۆ كرد.\nبۆ بینینی دەقی پەیماننامەكە كرتە لەسەر خاڵی سوور بكە:


کحول، ڕووسووربوونه‌وه‌ی خه‌ڵکی ئاسایی، هه‌روه‌ها مه‌ترسی شێره‌په‌نجه‌ی سورێنچک\nزۆرێک له خه‌ڵکی ڕۆژهه‌ڵاتی ئاسایی، ڕووی ده‌م و چاویان سوورهه‌ڵده‌گه‌ڕێت کاتێک کحول ده‌خۆنه‌وه، ئه‌مه هۆکاره‌کی بریتیه له بۆماوه، که هه‌روه‌ها ده‌بێته هۆی زیادکردنی مه‌ترسی شێره‌په‌نجه‌ی سورێنچک له کحول خۆره‌وه‌کان.\nکه‌سێکی تایوانی پرسیار ده‌کات؛ بۆچی ڕووی ده‌م و چاوم سوور هه‌ڵده‌گه‌ڕێت دوای خواردنه‌وه‌ی کحول؟\nئه‌م کاریگه‌ره باوه له نێو خه‌ڵکانی ڕۆژهه‌ڵاتی ئاسیایی بۆ کحول. له 36% خه‌ڵکانی ژاپۆنی و چینی و کۆری ئه‌م سیفه‌ته‌یان هه‌یه. کارلێکه‌که ناسراوه به سوورهه‌ڵگه‌ڕانی ئاسایی.\nبۆ زۆرێک له خه‌ڵکی، ته‌نها خواردنه‌وه‌ی بڕێکی که‌م ئه‌م کاریگه‌ره دروست ده‌کات. سوورهه‌ڵگه‌ڕانه‌که به زۆری له ده‌م و چاویان ده‌بێت، به‌ڵام مل هه‌روه‌ها هه‌ندێک جار هه‌موو له‌شیش ده‌گرێته‌وه. ئه‌م خه‌ڵکانه هه‌ندێک جار هه‌ست به سه‌رسووڕان و ئازاری گه‌ده‌ش ده‌که‌ن. هه‌روه‌ها له‌وانه‌یه هه‌ست به زیاد بوونی لێدانی دڵ و ته‌نگه‌نه‌فه‌سی و ژانه‌سه‌ر بکه‌ن.\nهۆکاره‌که‌ی بریتیه له جیاوازی بۆماوه‌ی زگماکی، که پێی ده‌وترێت "که‌می ئه‌ی ئێڵ دی ئێج توو". ئه‌م هۆکاره ده‌بێته هۆی ڕێگرتن له له‌شه‌وه بۆ به‌کاربردنی کحول.\nبه‌ڵام کاریگه‌ره‌که له‌وانه‌یه زۆر ترسناکتر بێت له ته‌نها سوورهه‌ڵگه‌ڕانی ڕوو. لێکۆڵه‌ره‌وان هۆشداری ده‌ده‌ن له هه‌بوونی په‌یوه‌ندی له نێوان ئه‌م باره و زیادبوونی مه‌ترسی دروست بوونی شێره‌په‌نجه‌ی سورێنچک له که‌سانی کحول خۆره‌وه، ئه‌مه به‌گوێره‌ی لێکۆڵینه‌وه‌یه‌کی نوێ له مانگی مارچی رابردوو ده‌رجوو له گۆڤاری پلۆس مێدسین.\nهه‌رچه‌نده ئه‌م خه‌ڵکانه کحولی زۆر بخۆنه‌وه ئه‌وه‌نده مه‌ترسیه‌که زیاتر ده‌بێت. له ژاپۆن و کۆریایی باشور، زۆرێک له خه‌ڵکی که ئه‌م باره‌یان هه‌یه، زۆر کحول ده‌خۆنه‌وه. لێکۆڵه‌ره‌وان دۆزیانه‌وه ئه‌و که‌سانه تووشی جۆرێک له شێره‌په‌نجه‌ی سورێنچک ده‌بن شه‌ش بۆ ده هه‌ند زیاتر له خه‌ڵکانی ئاسایی "که‌می ئه‌ی ئێڵ دی ئێچ توو یان نیه".\nشێره‌پنجه‌ی سوورێنچک یه‌کێکه له هه‌ره شێره‌په‌نجه مه‌ترسیداره‌کان، ده‌تواندرێت چاره‌سه‌ربکرێت ئه‌گه‌ر به زووی ده‌ستنیشان بکرێت، به‌ڵام ئه‌گه‌ر کات به‌سه‌رچوو ئه‌وا ئه‌گه‌ری ژیان زۆر ئه‌سته‌م ده‌بێت.


کوردیپێدیا - نوێنەرانی تورکمان و عەرەبی کەرکوک لە پەرلەمانی عێراق داواکارییەکان رادەستی سەرۆکایەتی پەرلەمان کرد بۆ هەڵوەشاندنەوەی ئەنجومەنی پارێزگای کەرکوک\n📝 نوێنەرانی تورکمان و عەرەبی کەرکوک لە پەرلەمانی عێراق داواکارییەکان رادەستی سەرۆکایەتی پەرلەمان کرد بۆ هەڵوەشاندنەوەی ئەنجومەنی پارێزگای کەرکوک | پۆل: بەڵگەنامەکان | زمانی بابەت: 🏳 کوردیی ناوەڕاست\nنوێنەرانی تورکمان و عەرەبی کەرکوک لە پەرلەمانی عێراق داواکارییەکان رادەستی ...\n➕ ئەم بابەتە لەلایەن: (م. ب.)ەوە لە: Nov 20 2017 8:52AM تۆمارکراوە\n👌 ئەم بابەتە لەلایەن: (بەناز جۆڵا)ەوە لە: Nov 20 2017 9:26AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Nov 20 2017 9:26AM باشترکراوە\n📷 فایلی وێنە 1.0.1 57 KB Nov 20 2017 8:53AM بەناز جۆڵا